Ciudadanos – Ergeletan ergelenak\n2019(e)ko martxoaren 12a\nD uela hilabete, alai antzean agertzen ginen hemen, Nafarroako fatxek lau alderdi izanen baitzituzten aukeran maiatzeko foru eta udal hauteskundeetan eta, beraz, haien boto asko eta asko zakarrontzira joanen zirelako. Baina nola aldatzen diren gauzak, kamarada! Azken orduetan, UPNk akordioa lotu du PP eta Ciudadanos alderdiekin eta Navarra suma izenarekin aurkeztuko dira hirurak hauteskundeetara.\nAldiz, bertze aldean, kaka berritzearen aldekoen artean, oso ziurra da ez dituztela berriz 2015eko 160.352 botoak berreskuratuko. Izan ere, “Aldaketa” deitu dugun hori kaka izan da, ez ditu gauza asko aldatu edo berandu aldatu ditu, edo %100era ailegatu beharrean %78an gelditu da, eta bla, bla, bla… Bai, bai. Aldaketa kaka izan da eta nik, gutiziak bakarrik jaten dituen gourmet honek, nolatan emanen diot botoa kaka bati?\n[Euskalerria Irratiko Metropoli Forala saiorako ‘Minutu bateko manifestua’, 2019ko martxoaren 12koa]\nNor baino nor fatxagoa\n2019(e)ko otsailaren 12a\nIragan igandean fatxa ugari bildu zen Madrilen Espainiako banderarik handiena duen plazara. Berdin dio zenbat fatxa izan ziren zehazki, manifestazioa deitzearekin bakarrik lortu baitzuten haien lehenbiziko helburu praktikoa: Kataluniako independentistekin elkarrizketa izateko asmo ñimiñoena ere zapuztea, alegia.\nFatxa nahiko hitz lausoa da gurean. Jatorrian ‘faxista’ hitz ustez zehatzagoaren laburdura da. Baina erabilera anitzez zabalagoa du. Erranen nuke Espainiaren alde sutsuki eta itsuki egiten duten guztiei deitzen diegula fatxa, izan faxista ala ez. Eta talde zabal horretan sartzen dira igandeko manifestazioan egon ziren denak, baita UPN ere.\nUPN fatxa horien guztien manifestazioan egon baitzen, harro-harro, jende gutxirekin baina lehen lerroan, “Espainiaren batasunaren alde”, “Espainia herri handia dela sinesten duten guztien arteko akordioaren alde”. UPN sartua baitago inor baino fatxago agertzeko lasterketa sutsu eta itsu horretan.\nEta, zera, gaizki ez. Nafarroako fatxek lau alderdi izanen dituzte aukeran heldu diren foru eta udal hauteskundeetan. Erran nahi baita aurreko hauteskundeetan hiru alderdi aukeran izanda bat Parlamentutik at gelditu bazen, agian oraingoan lau alderdi aukeran izanda bi kanpoan geldituko dira bidean milaka eta milaka boto zakarrontzira botaz. Nork daki. Amets egitea libre. Dena dela, zuek, fatxen aurkakook, badaezpada ere, ez utzi kaleak betetzeari eta zuengandik hurbilen dagoen alderdia bozkatzeari. Ez despistatu, gero!\n[Euskalerria Irratiko Metropoli Forala saiorako ‘Minutu bateko manifestua’, 2019ko otsailaren 12koa]\n2018(e)ko ekainaren 11a\nDuela hiru urteko foru hauteskundeetan, Ciudadanos alderdi espainolistak ez zuen lortu Nafarroako Parlamentuan sartzea. 200 boto falta omen izan zitzaizkion. 200 boto gehiago boto guztien %3ra ailegatzeko eta, beraz, eserleku bat erdiesteko.\nHorregatik erraten da behin eta berriz txiripaz daukagula Nafarroa Garaian Uxue Barkos lehendakari. Txiripa bat izan zela Ciudadanosen lortu gabeko parlamentari horrek balantza Erregimen zaharraren aldekoengana ez eramatea.\nBada, hasieratik, nik ez dut bat egin txiriparen teoria horrekin. Ez zait sobera gustatu. Bi arrazoirengatik.\nBatetik, kontu matematiko batengatik. Hauteskundeetan, alderdiek hautetsiak lortzen dituzte proportzio sistema baten arabera. Lehenik, kontuan hartu behar da zer proportzio duen alderdi baten emaitzak emandako boto kopuru totalaren arabera. Eta gero kontuan hartu behar da alderdi bakoitzaren emaitza bertze alderdien emaitzen arabera. Alegia, Ciudadanos boto guztien %3ra iristeko ez zen nahikoa 200 boto gehiago lortzea, baizik eta gainera beharrezkoa zen bertze alderdi guztiak haien proportzioen arabera ez igotzea.\nEta bigarrenik, ez dut txiriparen teoria gehiegi gustuko ezkortasunera garamatzalako, aditzera ematen duelako 2015eko maiatzean gertaturikoa ez dela berriz errepikatuko.\nEta, aizue, ez. Edo bai, bai. Posible da 2019an ere Aldaketaren indarrek 26 parlamentari lortzea. Edo 27, ze arraio! Baina horretarako beharrezkoa da sinestea aldaketa instituzionala gertatu zela aldaketa soziala gertatu zelako aurretik, eta aldaketa sozial hori osatzen duten herritar guztiak berriz mobilizatu behar ditugula Erregimen zaharraren estamentu guztiei aurre egiten segitzeko.\nAldaketaren gobernuari egurra eman behar zaio. Nola ez. Gaizki egiten dituen gauzengatik, eta ongi egiten ez dituenengatik. Baina, aldi berean, hauspoa ematen segitu behar dugu, gauza jakina baita anitzez errazagoa dela ondoan dugun laguna konbentzitzea aurrean dugun etsaia konbentzitzea baino.\n[Euskalerria Irratiko Metropoli Forala saiorako ‘Minutu bateko manifestua’, 2018ko ekainaren 12koa]


HABE IKASBIL: Eva, transexuala: "bular inplanteak gauzak asko aldatu zituen. Onerako"\nEva, transexuala: "bular inplanteak gauzak asko aldatu zituen. Onerako"\nEva Espainian jaio eta Euskal Herrian bizi den 33 urteko transexual bat da. Mutiko jaio zen, baina neska sentitu da txikitatik, eta orain, emakume izanik, zoriontsu da. Dena dela, arrazoi pertsonalak direla eta, ez du abizena eman nahi izan.\nNoiz konturatu zinen zure gorputzaren sexuak eta zure sentimenduek ez zutela bat egiten?\nTxikitan. Txikitatik femeninoa zen guztiak erakartzen ninduen. Neskekin egon nahi nuen, eurekin jolastu... oso eroso sentitzen nintzen neskekin. Etxean, gauza barregarria bezala bizitzen zuten hori, baina zortzi, bederatzi urterekin, barregarritasun hori desagertu egin zen. Nesken gauzak egitea gaizki zegoela esaten hasi zitzaizkidan, ez nintzela mutilak bezala portatzen...\nNerabe garaia nahiko gatazkatsua izaten da. Nola bizitu zenuen?\nAdin horrekin zerbait gaizki zegoela ikusten hasi nintzen, ezberdina nintzela. Ni ez nintzen nire mutil itxurarekin gustura, eta lotsa handia pasatzen nuen. Jendeak, gainera, ez du askorik laguntzen. Orain booling-a deritzona nik aspaldi bizitu nuen: harrika egin didate, listua bota didate... Presioarengatik ez nuen institutua bukatzerik izan.\nFamiliak lagundu al zizun?\nNire ahizpek asko lagundu didate, baina nire gurasoek... Herri txiki batean bizi nintzen, eta ez ziren kultura handiko pertsonak... Amak lagundu beharrean, zapaldu egiten ninduen. Emakume bezala bizitzea erabakitzen banuen, ukatu egingo ninduela esatera ere iritsi zen. Oso gaizki pasa nuen.\nZer egin zenuen egoera horretan?\nAskatasuna behar nuen, eta, maleta egin eta Madrilera joan nintzen. Sauna gay batean hasi nintzen lanean, eta nire bizitza egiten hasi nintzen. Pixkanaka, hormonak hartzen hasi nintzen, emakumeak bezala janzten eta makillatzen hasi nintzen... Transexualitatean pixkanaka egin nuen aurrera. Dena den, urratsik handiena bularrak inplantatu nituenean egin nuen. Bular inplanteak gauzak asko aldatu zituen. Onerako.\nZer moduz bizi zara orain?\nOrain ondo bizi naiz. Ispilura begiratzen naizenean, nik izan nahi dudana ikusten dut, eta eroso sentitzen naiz nire buruarekin. Erakargarri ikusten naiz, femeninoa... Betidanik egin nahi izan ditudan gauzak egin ditzaket orain, eta horrek ondo sentiarazten nau. Bestela, nahiko bizi normala daramat, beste edozein emakumek eraman dezakeenaren berdina.\nBadago, baina, halako transexualekiko estereotipo bat...\nJendeak telebistan halako transexual bereziak ikusten ditu, eta transexualak emakume bionikoekin edota zirkoekin parekatzen ditu. Baina hori ez da horrela. Nik transexual azkar, erakargarri eta femenino asko ezagutzen ditut. Zu eta ni bezalako jende asko dago.\nZer iruditzen zaizu genero nortasunaren legea?\nAspaldidanik beharrezkoa zen aurrerapausoa iruditzen zait. Oso lege baikor eta aurrerakoia da.\nAitzole Araneta: "Lau urterekin azaldu nuen lehen aldiz neska nintzela"\nXabier Madariagak aurkezten duen Ur handitan telebista-saioko bideo-pasarte honetan, Aitzole Aranetak bere haurtzaroan izan zituen zailtasunak kontatuko ditu.\nSexu bereko pertsonen arteko ezkontzaren aldekoak eta sexu aldaketaren aldekoak dira gazte gehienak\nMaiatzaren 17a Homofobia, Transfobia eta Bifobiaren aurkako Nazioarteko Eguna da.\nAuthor: Egues , Beñat\nNumber of visits: 3465


Hezkuntzaren Aldeko Akordioari ekarpen zehatza egin dio Kontseiluak: Ikasle guztiek B2 maila lortzeko ikasteredu orokortua | Kontseilua\nHezkuntza Sailak EAEn Hezkuntzaren Aldeko Akordioa erdiestea bultzatzeko prozesuaren baitan, Akordioaren Oinarriak izeneko dokumentua aurkeztu ondoren ekarpenetarako zabaldutako tartean bere ekarpena egin du Kontseiluak. Gaur erregistratu du proposamena Paul Bilbao idazkari nagusiak.\nEkimenaren garrantziaz ohartarazi du Bilbaok, egin duen adierazpenean: “Eusko Jaurlaritzako Hezkuntza Sailburuak adierazi zuen legegintzaldi honetan Hezkuntzaren Euskal Legea onesteko konpromisoa dutela. Hortaz, eztabaida garrantzitsua dugu eskuartean”.\nBilbaok gogoratu du, halaber, hizkuntzen normalizazioan hezkuntzak duen garrantzia. “Horrexegatik, hain zuen ere, Euskararen Gizarte Erakundeen Kontseiluak hezkuntzaren esparrua modu berezituan jorratu izan du bere sorreratik bertatik. Gainera, esan behar dugu, hezkuntzaren eremuko eragile garrantzitsuenak biltzen dituela gure erakundeak, eta beraz, azken hamarkadotako eskarmentua ere erabili izan dugu geure proposamenak jorratzeko”.\nEsan bezala, Jaurlaritzak zabaldutako prozesuak Hezkuntzaren Euskal Legea ekarriko du, eta Kontseiluak erantzukizunez jokatu nahi du, bai eta proposamen xehea aurkeztu ere.\nKontseiluak orain arte ikasle euskaldun eleaniztunei begira sortutako material garrantzitsuena jarri nahi du Eusko Jaurlaritzaren esku. Batetik, 2007ko abenduan argitaratutako Ikasle Euskaldun Eleanitzak Sortzen delako proposamena: Hezkuntzako Euskal Herriko Ikastolak, EHIGE, Sortzen, Kristau Eskolak eta Hik Hasi eragileekin zein hainbat aditurekin, jorratutako proposamena, hain zuzen ere, ikasleek derrigorrezko hezkuntza amaitzen dutenean hizkuntza-gaitasunak eskura ditzaten.\nBigarrenik, 2017ko abenduaren 17an Europako hogeita hamar hizkuntza gutxituen berreskurapenaren alde lan egiten duten ehunetik hora eragilek adostutako Hizkuntza Eskubideak Bermatzeko Protokoloa. Izan ere, Protokoloak ere jasotzen du hizkuntza-eskubideen ikuspegitik beharrezkoa dela, besteak beste, hizkuntzaren gaitasun egokiak bermatuko dituen ikasteredu orokortua abian jarri beharra.\nGauzak horrela, Kontseiluak egiten duen proposamena nahikoa zehatza dela esango genuke. Finean, Akordioaren Oinarriak dokumentuan ikasleek derrigorrezko hezkuntzan izan beharreko hizkuntza-gaitasunetan bat egiten dugu. Ondorioz, hurrengo urratsa ikasle guztiek, inolako bereizkeriarik gabe, gaitasun horiek lortzeko abian jarri beharko litzatekeen ikasteredu orokortua definitzea litzateke. “Har ditzatela, beraz, ondorengo orrietako proposamenak ikasteredu orokortu hori definitzeko urteetan belaunaldi berri euskaldun eleaniztunak sortu dituzten eragileen ekarpen gisa” esan du Kontseiluko eledunak.\nKontseiluaren ustez, interesgarria da Akordioaren Oinarriek eta Kontseiluak bat egitea ikasleek erdietsi beharreko gaitasunetan.\nHorrekin batera, Kontseiluak argi du Akordioaren Oinarriak dokumentuak propio jaso beharko lukeela ikasle euskaldun eleaniztunak bermatuko dituen ikasteredu orokorra jarri behar dela abian (gaur egun indarrean dagoen murgiltze- edo mantentze-eredua oinarri), arestian aipatutako gaitasunak lortuko badira, eta ikasle guztiek derrigorrezko hezkuntzaren amaierara baldintza berdinetan heltzea nahi badugu.\nHorretarako, Kontseiluak hezkuntza sektoreko eragile nagusiekin eta hainbat aditurekin zehaztutako Ikasle Euskaldun Eleanitzak Sortzen proposamena erabil daiteke abiapuntu gida. Izan ere, urteetan belaunaldi berri euskaldun eleaniztunak ekarri dituzten sistemetako eragileen eskarmentuan eta pedagogian, psikologian eta didaktikan aditu diren pertsonen ekarpenetan oinarritutako proposamena da. Halaber, gogorarazi nahi dugu Kontseiluaren ekarpenean jasotako bi dokumentuok, Ikasle Euskaldun Eleanitzak Sortzen eta Hizkuntza Eskubideak Bermatzeko Protokoloa, gaur egunera arte hizkuntzaren eremuan gizarte eragileen babes handiena jaso duten proposamenak direla.\n“Zalantzarik gabe, ikasteredu orokortuak bakarrik ez du lortuko belaunaldi berriek hizkuntza gaitasun egokia izatea. Aitzitik, Akordioaren Oinarriak dokumentuak dioen bezala irakasleriaren prestakuntzaz, ahozkotasunaz, gizartearen ardurez, eskolaz kanpoko jardueraz, aisialdiaz… hitz egin behar da, bai eta, gure ustez, hizkuntza-politika orokorrean egin beharreko jauziez ere.”, esan du Bilbaok agerraldia amaitzeko.\neae, hezkuntza, murgiltze eredu orokortua, proposamena\nJon Ander Muñozek eraman ditu Tripontzia Urteberriko Sariaren 60.000 euroak


Haurren garapeneko eta arreta goiztiarreko zentroak - Bizkaia.eus\nHaurren garapeneko eta arreta goiztiarreko zentroak\nZentroak eta zerbitzuak baimentzeko eta ikuskatzeko prozesua eta baldintzak kontsulta daitezke lotune honetan sartuz.\nKONTAKTUAK ETA GORABEHERAK KONPONTZEA\nZENTRO ITUNDUETARAKO PRESTAKUNTZA\nProfesionalen altak eta bajak eskatzeko.\nKONTSULTA EDO ARAZOEN BERRI EMATEA\nArazo informatikoak (CAU, Lantik):\nTelefonoa: 94 608 35 66\nPosta elektronikoa: programak@bizkaia.eus\nDatuen grabazioari eta kudeaketari buruzko zalantzak (Desgaitasuna Ebaluatzeko Atala - BFA)\n1. Telefonoa: 94 406 71 80\n2. Telefonoa: 94 406 71 92\nPosta elektronikoa: arreta.goiz.zentroak@bizkaia.eus\nSinadura, ziurtapen digitala duena:\nBFAk onartutako ziurtagiriak\nFaktura elektronikoak kudeatzeko Ef4ktur programa\nAplikazioa deskargatzeko: https://www.ef4ktur.com\nAplikazioa deskargatzeko edo ziurtagiri digitala lortzeko zalantza edo arazorik egonez gero, jarri harremanetan IZEPErekin:\nTelefonoa : 902 542 542\nBaku-helbideratzea egiteko edo banku-helbideratzez aldatzeko fitxa bidaltzea\nFakturazioari buruzko zalantzarik izanez gero, jo Gizarte Ekintza Sailera\nKudeaketa-aplikazioaren aurkezpena 2\nHaurren Garapeneko eta Arreta Goiztiarreko Zentroentzako gakoen kudeaketa\nHASIERAKO GAKOAK ETA LARRIALDIETAKO GAKOAK\nIkuskapen eta Kontrol Zerbitzuko Kontrol Atalak zentro bakoitzari bidaliko dizkio bere profesional guztientzako hasierako sarbide-gakoak. Berdin jokatuko da profesional berri bati alta ematen zaionean.\nGorde egin behar da hasierako gakoa edo larrialdietako gakoa, gakoa blokeatzen den kasuetarako.\nProfesional bat aplikaziora lehen aldiz sartzen denean, gakoz aldatzeko eskatuko zaio; gakoak baldintza hauek bete behar ditu:\nGutxienez ere 8 karaktere alfanumeriko izan behar ditu, eta haietako bat berezia izan behar da (esaterako, harridura-ikurra, galdera-ikurra…)\nGakoa iraungitzen bada (handik 45 egunera) edo blokeo bat dela-eta berrabiarazi behar bada, gako berri bat eskatuko da.\nSarbide-gakoa blokeatzen bada, lankide baten laguntza beharko da; izan ere, protokolo honi jarraitu behar zaio gako berria lortzeko:\nLarrialdietako gakoa erreskatatzea.\nSistemara sar daitekeen lankide baten laguntza behar da; horretarako helbide hau erabili behar da:\nOharra: aplikazio hau erabiltzeko internet explorer 11 beharrezkoa da.\nUrrats hauek eman behar dira:\nSakatu "sare-pasahitza berrabiatu"\nGakoa blokeatuta daukan pertsonaren erabiltzailea adierazi behar da, hau da, pasahitza berrabiaraztea behar duenarena.\nErabiltzailea baliozkotu behar da (sakatu ikonoaren gainean)\nGakoa blokeatuta daukan pertsonak bere larrialdietako gakoa sartu behar du.\nSistema desbloketatu egingo da. Berriro ere sartu behar da kudeaketa-aplikazioan, eta, larrialdietako pasahitzarekin sartu ondoren, berriro ere eskatuko da gakoz aldatzeko, aplikaziora lehen aldiz sartuko bagina bezala.\nUrrats hauek emanda ere arazoak badirau, Lantikeko erabiltzailearen laguntza-zentroarekin (CAU) jarri behar da harremanetan:\n94 608 35 66


LKS Indiako Goa estatuko hirigintza arloko garapen-planetan parte hartzen ari da - SPRI\n28 uztaila, 2015\nLKS Indiako Goa estatuko hirigintza arloko garapen-planetan parte hartzen ari da\nPlanaren helburua Sanquelim eta Mapusa hirietako hazkunde jasangarria bermatzea da\nLKS aholkularitza eta ingeniaritza zibileko euskal enpresa, India hegoaldeko Goa estatuan kokatuta dauden Sanquelim eta Mapusa hirietako hiri-antolaketa planetan parte hartzen ari da, esparru horietako hazkunde jasangarria bermatzeko asmoz.\nKonpainiak, LKS India filialaren bitartez, meatzaritzan oinarritutako ekonomia eta eraldaketa sozial sakona nagusi dituen Sanquelim hiriko hirigintzako master plana garatzeko deituta zegoen lehiaketa publikoaren esleipena lortu du.\nProiektua ondorengo hilabeteetan garatu da, eta horri esker, ingurumena errespetatuko duen hazkunde-prozesua sustatu ahal izango da.\nGainera, bertako agintariek, Goa estatuko Mapusa hirian ere hiri-antolaketa berri bat abian jartzea erabaki dute.\nPlana gauzatzeko bi esparru zehaztu dira, 1.798.455 eta 650.000 metro koadrokoak, hurrenez hurren, urtebeteko epean osatzeko konpromisoaz.\nBigarren proiektuan, LKS hiri-garapen berria taxutu eta birpartzelazioa egoki kudeatzeaz arduratuko da.\nProiektua uztailaren 6an aurkeztu zen, Mapusan jaiotako Manohar Parrikar Indiako Defentsa ministroa eta Goa eskualdeko Gobernuburu Laxmikant Parsekar partaide izan zituen jendaurreko ekitaldi batez.\nHirien garapena eta hiri adimendunen sorrera lehentasun osoko helburutzat jo ditu Narendra Modi Indiako egungo lehen ministroak.


GuraSOS Gasteizko Legebiltzarreko talde politikoekin bildu da | Noaua Kultur Elkartea\nHemen zaude: Hasiera » Ekonomia » GuraSOS Gasteizko Legebiltzarreko talde politikoekin bildu da\nGuraSOS Gasteizko Legebiltzarreko talde politikoekin bildu da\nUztailean erraustegiaren finantzaketaren iruzurra salatzen izan zen GuraSOS, Espainiako Senatuan. Urrats berri bat eman zuten azaroaren 2an; Gasteizko Legebiltzarrean izan ziren taldeko kide Joxe Mari Izeta eta Joseba Belaustegi. EAE mailako araudia hautsi dela eta legebiltzarkideek dituzten eskumenekiko utzikeria salatu zituen GuraSOSek, talde parlamentario guztietako, hau da, EAJ, EHBildu, Ahal Dugu-Podemos, PSE eta PP alderdietako ordezkariekin egin zuten bilkuran. Eta eskaera argi bat luzatu zieten talde politikoei; hondakinen kudeaketaren eremuan dagozkien eskumenak baliatzea galdegin zieten.\nHondakinen kudeaketarekin dugun arazoa gipuzkoarrona soilik ez dela, Eusko Jaurlaritza eta Gasteizko Legebiltzarrak ere gatazka honen erantzule badirela gogorarazi zieten. Erraustegia bezalako instalakuntzak ezartzearen eskumena autonomia erkidegoari dagokiola, EAE-ri kasu honetan, ez Gipuzkoako foru erakundeei. Beste modu batera esanda, guraso taldetik diote, Gipuzkoako foru erakundeek ezin dutela erkidego mailako plan batean justifikatu gabeko azpiegitura bat, kasu honetan erraustegia sustatu, ez dutelako horretarako eskumenik.\nAutonomia erkidegoari dagokio hiri hondakinen kudeaketarako plangintza lantzea. Baina egun, Araba, Bizkaia eta Gipuzkoa biltzen dituen erkidegoak ez du halako plangintzarik eta horixe agerian utzi nahi izan zuen aurreko ostegunean GuraSOSek Gasteizko Legebiltzarrean; EAE mailan hondakinen kudeaketan dagoen planifikazio eta koordinazio eza, eta Legebiltzarraren aldetik egon den kontrol falta. Eta argi zioten, EAE-k eremu honetan plan propiorik ez badu, ezin da erraustegia bezalako proiektu bat gauzatu.\nAre gehiago, erantzukizun falta egozten diote EAE-ko ordezkari politikoei. Eremu honetako ingurumen organuari baitagokio, ingurumen politikak koordinatzea. Aldiz, bestelako panorama dugu Araban, Bizkaian eta Gipuzkoan. Euren artean koordinatu gabeko ingurumeneko foru planak ahalbidetu dituzte, eta tartean, Gipuzkoan erraustegi bat eraikitzea, aurrez beharrezkoa ote den edo ez aztertu gabe.\nHori ere azpimarratu beharra baitago, ez dago Zubietako erraustegiaren beharrik. Guraso taldeak EAE-ko erraustegi enpresen elkarteak dioena ekarri du gogora. EAEri 0,79 erraustegi izatea egokituko litzaiokeela Araba, Bizkaia eta Gipuzkoari. Jada bat bada, Zabalgarbikoa Bizkaian. GuraSOSetik nabarmentzen dutenez, gainera ez da ehuneko ehunean funtzionatzen ari. Zubietako erraustegiaren beharrik ez da honenbestez, guraso taldearen esanetan.\nBeharrik ez dagoen erraustegiari ingurumen baimen bateratua eman diona Jaurlaritzako Ingurumen Saila izan da. 2010az geroztik iraungita dagoen baimena. Erraustegia kosta ahala kosta errealitatean bilakatzea ahalbidetuko duen jokabide guztiz arbitrariotzat jotzen dute. Beharrezkoa dela ziurtatu gabe, kutsadura eragiten duen azpiegitura bat baimentzea erabaki baitzuten. Erantzukizunekiko utzikeria salatu du GuraSOSek Gasteizko Legebiltzarrean.\nEz dira hor amaitzen, GuraSOSetik plazaraturiko irregulartasunak. Gipuzkoako Hondakinen Kontsortzioak, egun, Bizkaiko bi herri, Mallabia eta Ermua ere barne hartzen ditu. Hau legez kanpokoa dela dio guraso taldeak. Baliabide ekonomikoen alferrikako xahutzea eta zerbitzuen bikoizketa egon dela ere salatu dute.\nParte hartze prozesurik ez\nBestalde, herritarrei hondakinen kudeaketaren gai honetan parte hartzea ukatzen ari zaiela ere bai. Herritarren parte hartzean oinarrituriko prozesu bat abiatzea eskatu izan dutela, baina ezezkoa jaso eta herritarrei auzitegietara jotzea beste aukerarik ez zaiela geratu. Foru Aldundiak berak parte hartze prozesu bat abiatuko zuela ere iragarri zuen 2016ko ekainean, baina gerora ez du emandako hitza bete. Nahiz derrigortua egon. Ez baita ahaztu behar, Gipuzkoako Hiri Hondakinen Plangintza 6 urtero errebisatu beharra dagoela. Baina ez dute halakorik egin. 2008an errebisatu zuten azkenekoz, 2016an amaitzen zen indarraldia. 9 urte igaro dira ordutik. Eta hain zuzen, parte hartzea eragoztea, EAE mailako ingurumen legediaren printzipioen aurka doala dio GuraSOSek.\nBerehala erreakzionatzeko eskaera\nGai honi lotutako dokumentazioa helarazi zien azaroaren 2an GuraSOSek Legebiltzarreko talde politikoei. Hondakinen kudeaketan erkidego mailan dagoen planifikazio eta koordinazio eza salatu zuten. Herritarrek gai honetan ez dutela parte hartzerik izan eta ingurumen legediaren printzipioak ez direla betetzen. Eta eskaera argi bat ere helarazi zien GuraSOSek Legebiltzarreko ordezkari politikoei. Berehala erreakziona dezatela. Berehala geldiarazi dezatela kontratazio espedientea, hondakinen kudeaketarekin dugun auzia adostasunez konpontzearen aldeko apustua egin dezatela eta berbideratu dadila egoera hau, legaltasuna errespetatuz eta kohesio soziala aintzakotzat hartuta.\nGai hau politikoki modu eskasean kudeatu dela adierazita, etorkizuna ere herritarren parte hartzea eragotziz kudeatzea ez dela ulertu ezta onartuko ere dio GuraSOSek. Gipuzkoarrek informatu, eztabaidatu eta hondakinen kudeaketaren politikaz erabakiko dutela ziurtatzen du GuraSOSek, tartean erraustegiaz. Horretarako, datozen hilabeteetan erakundeek nahi ez duten parte hartze prozesua abiatuko duela iragarri du GuraSOSek. Hortik aterako da guraso taldearen esanetan, Gipuzkoako Hiri Hondakinen Plangintzarako proposamen eguneratua.


Turismoa eta euskararen arteko harremana aztertuko dute “Ika Mizka” saio berrian. Noticias de Gipuzkoa\nTurismoa eta euskararen arteko harremana aztertuko dute “Ika Mizka” saio berrian\nBihar izango da, apirilak 13, DeustokoUnibertsitatearen Donostiako campusean, Turismoko ikasleekin, 10:00etatikaurrera\nHainbat alorretakopertsona ezagunek gazteekin partekatuko dituzte euskararen inguruko bizipenak\n2018(e)ko apirilaren 12a, osteguna - 12:56etan eguneratua\nIka-Mizka saioa iazko edizioan Deusto Donostiako campusean. (n.g.)\nGaztezulok, Deustoko Unibertsitateak eta Gipuzkoako Foru Aldundiak elkarlanean antolatu dute "IKA MIZKA: Eta hik? Nola bizi dunk euskara?" egitasmoa, euskararen erabileraren garrantziaz sentsibilizatzeko eta jarrera aktiboagoak bultzatzeko. 10:00etan hasiko dira solasaldiak, Nerea Aliasen gidaritzapean, eta 12:00ak bitarte euskararen erabileraren inguruan hausnartuko dute ikasleek eta hainbat pertsona ezagunek.\nGazteak solasean jartzen ditu IKA MIZKAk;euskararen erabileraren garrantziaz jabetzeaz gain, seigarren edizio honetan ikasleak erabilera horretan ‘aktibatu' nahi ditu egitasmoak, eta horretarako, Euskaraldiaren helburuekin bat egin du.\nIkasleekin batera, bertan izango dira: Josean Bengoetxea (aktorea), Xabat Izagirre (bidaiaria eta Turismoan graduatua), Eneritz Furyak (musikaria), Mikel Antero (komikigilea eta ilustratzailea), Haritz Rodriguez (TokitanTV bidai blogaren sortzailea), Asier Beramendi Aranzadi (musikaria eta sortzailea), Ane Urrutikoetxea (kazetaria), Andoni Agirregomezkorta (aktorea), David Aguirrezabalaga- MR EUSKALDUN (ilustratzailea) eta Gaizka Izagirre (kazetaria).


Pello Lizarraldek ARGIANTZA nobela berria kaleratu du | 111 Akademia\nPello Lizarraldek ARGIANTZA nobela berria kaleratu du\nEREIN ARGITALETXEAK EMAN DU ARGITARA ETA EKAINAREN 10EAN AURKEZTUKO DUTE STREAMING BIDEZ\n1982ko irailera garamtza Pello Lizarralderen nobela berriak. Ramon Beitia, hainbat zine areto bere ardurapean dituen ge- rentea, ikuskatze lanetan murgildu da. Irabaziak beheraka ari ziren, eta nagusi gazteak, iritsi berria aitak utzi ziona gobernatzera, kontuak baino ez ditu buruan. Lotsa gutxi eta eskrupulu gutxiagoko horri negozioaren gordina azaldu beharrean da gerentea. Eta horrelaxe hasten da egun gutxiren bueltan errendituko den peripezia. Nola zeuden herrietako aretoak eta zertan zebiltzan haietako langileak.\n“Formalki pieza perfektu” bezela definitu du Erein etxeak Pello Lizarralderen Argiantza nobela berria.”Mundu bati, izate eta bizitzeko aldarte bati ematen zaio adioa. Atzean gelditzen den mundu horren arnasa eta denboraren sosegua sentiaraziko digu egileak maisuki”.\nEkainaren 10erako iragarri dute streaming bidezko liburuaren aurkezpena. Lizarraldek Iñaki Aldekoa izango du bidelagun aurkezpenean.


Eragintza Kultur Erakundea\nSarritan gurasoen eta seme-alaben ordutegiak ez doaz bat eta ondorioz eskola hasi arte haurrak uzteko leku bat beharrezkoa da. Programa honen bidez ikastetxeetako goizeko ordutegia luzatu nahi da familiek dituzten beharrak asetzeko helburuarekin.\nEuskararen erabilerarekiko erlazionatuak:\n- Euskararen erabilera jolaskideen artean sustatzea.\n- Euskaraz jolasteko baliabideak luzatzea.\n- Umeak euskara eta dibertimendua lotzea.\n- Parte hartzaileen irudimena eta sormena aktiboki bultzatzea.\n- Umeei aisialdirako aukera egokiak eskaintzea.\n- Familiei lan eta eskola ordutegiak uztartzeko baliabideak eskaini.\nBaloreen hezkuntzarekin erlazionatuak:\n- Neska-mutilen arteko harremanak genero berdintasunean oinarrituak izatea.\n- Umeen arteko elkarrenganako errespetua indartzea.\n- Hizkuntza medio, kultur artekotasunaren alde egitea.\n- Ingurumenaren zainketa ekintza konkretuen bitartez bultzatzea.\n- Ohitura osasuntsuak barneratzea.\nEkintza anitzeko gunea proposatzen dugu: irakurketa, marrazketa, ipuin kontularitza, jolas txikiak, etabâ€¦ berez gurasoek haurrak uzteko espazio baten beharra dute baina, bide batez, espazio hori, parte hartzaileen beharretara egokitutako gune hezitzailea bilakatuko dugu.\nZerbitzua astelehenetik ostiralera eta goizeko 07:30etik 09.00etara eskainiko da ea arratsaldez 16:15etik 17:15era.\nHala ere, aurkezten dugun proposamena irekia eta malgua da beraz, aurrerago sortzen diren beharren arabera moldatu eta egokitu liteke.\nJasotzaileei dagokionez, talde heterogeneoa izango delakoan gaude, ezaugarri desberdineko haurrek osotuta, beraz, hasiera baten, ekintzak txokotan planteatuko genituzke baina, posible dugun guztietan, adin desberdinetako umeen arteko harremanak sustatuko ditugu.\nIkasturtekoa/ Curso escolar\nIkastetxea/ Centro escolar\n> Zabalbide kalea 26, behea. BILBO\nF> 94 433 59 05


Autodefentsa feminista ardatz, ostegunean kaleak hartzeko deia - Uriola.eus\nuriola.eus 2021-11-22 12:59 Jendartea Bilbo\nEmakumeen Aurkako Indarkeriaren Kontrako Nazioarteko Eguna izango denez, mugimendu feministak manifestazioa deitu du azaroaren 25erako. 19:30ean Jesusen Bihotzetik abiatuko da pankarta nagusia, eta bertaraino zutabeak antolatuko dituzte.\nAurtengo azaroaren 25erako atera duten kartela | Ikusi handiago | Argazki originala\nIndarkeria matxistarik gabeko bizitzak orain! lelo nagusiarekin batera, autodefentsa feminista antolatzeko aldarria hartuko dute ahotan ostegunean, azaroak 25, mugimendu feministak deitutako mobilizazioetan parte hartuko dutenek.\nDeitzaileek azpimarratu dutenez, "minduta, baina amorruak indartuta" iritsiko dira osteguneko hitzordura: "Azken urteetan, data honetan indarkeria matxistaren aurpegi desberdinak ikusgarri ditugu: (in)justizia sistema heteropatriarkala, euren politikekin zapaltzen gaituzten instituzioak zein haurren kontrako indarkeria salatu ditugu".\n"Begirada egunerokotasunean pairatzen ditugun indarkeria anitzetan jartzeko beharra" ikusi dutela azaldu du mugimendu feministak. "Kokoteraino gaude etxera beldurrez itzultzeaz, kokoteraino gure lanpostuetan jazarleak aguantatzeaz, erasoak salatu eta jendarteak gu zalantzan jartzeaz…", adierazi dute manifestazioa iragartzeko plazaratutako oharrean. Beste behin ere gogorarazi dute egoera horiek egiturazkoak direla, eta "izebergaren punta" baino ez. Hala, instituzioei aurpegiratu diete arlo honetan gauzatzen diren politikak "edukiz hutsik" daudela, eta indarkeria matxista "errotik erauzi" behar dela.\nManifestazio nagusia 19:30ean abiatuko den arren Jesusen Bihotzaren biribilgunetik, bi zutabe handi abiatuko dira aurten eraso gehien egon diren guneetatik. 18:00etan Bilbo Zaharreko plazatik abiatu eta Urazurrutian barrena joango da bata, eta bestea 18:30ean aterako da Prim kaleko igogailutik, eta Iturribide kaletik eta inguruetatik igaroko da. Horrez gain, auzoz auzo zutabe horietara eta manifestazio handira batzeko beste zenbait zutabe antolatuko dituzte.\nMaguete Mbeugouren hilketaren gaitzespena\nEmakumeen aurkako indarkeriarekin jarraituz, 2018an Atxurin Maguete Mbeugou hiltzeaz akusatutako gizonak epaiketa izan du gaur. Bada, Bilbo Feminista Saretzen taldeak eta Famek elkarteak deituta, elkarretaratzea egin dute eguerdian Bilboko epaitegien aurrean. Ustezko hiltzailea biktimaren senarra zen, eta adin txikiko bi alaben aurrean hil omen zuen Mbeugou.\n"Pobreziak emakume aurpegia du"\nAzaroaren 25aren bueltan, hain zuzen, dozena erdi elkartek (La Posada de los Abrazos, Bizkaiko Etxe Langileen Elkartea, Mujeres del Mundo-Babel elkartea, Etxekotu Gabeko Emakume Langileen Kolektiboa, Argitan Emakumeentzako Aholkularitza Zentroa, Gizarte Bazterketaren aurkako Berri-Otxoak Plataforma eta Santurtziko Gizarte Eskubideen ODS Bulegoa) Eusko Jaurlaritzaren Kale Nagusiko egoitzaren aurrean salatu dute zerbitzu publikoek ez dituztela aintzat hartzen emakumeek pairatzen dituzten egoera eta arazo konkretuak. "Hipokrisia" leporatu diete administrazioei: "Emakumeen aldeko adierazpen instituzionalak egin arren, egunero murrizten dituzte horiez baliatu ahal izateko baliabideak".


60 argazkitik gora - Amezketa - Tolosaldeko ataria\n60 argazkitik gora\nTolosaldeko Ataria 2020-12-16 18:57\nAmezketako Udalak argazki lehiaketa bidez aukeratutako argazkiekin osatu du 2021eko egutegia. Urte berriarekin batera banatuko dute, eta orduan emango dituzte ezagutzera irabazleak.\nAmezketako Udalak azken urteetan argazki lehiaketa bidez aukeratzen ditu urteko egutegia osatzeko argazkiak. Hamahiru argazkik osatzen du etxez etxe banatzen duten egutegia, eta 2021ekoa ere prest dute.\nUrte hasierarekin batera, etxez etxe banatzen dutenean emango dituzte ezagutzera 13 argazki irabazleak.\nAurtengo gaia Amezketa izan da, eta herriko txoko ezberdinak aurkeztu dituzte lehiaketara. 60tik gora argazki jaso dituzte. Udaleko webgunean zintzilikatu dituzte aurkeztutako argazki guztiak. Argazki guztiak hemen ikus daitezke.\nAmezketako Udalak eskerrak eman dizkie lehiaketan parte hartu duten herritar guztiei.


Anafilaxia erreakzio alergiko bat da, larria izan daitekeena. Bideo hauetan, janari-erreakzio alergikoak jorratuko ditugu. Elikagai batekiko alergia diagnostikatu ondoren, funtsezkoa da berau prebenitzea, sintomak ezagutzea, eta nahigabean jaki hori hartu eta erreakzio alergiko larria (anafilaxia) sortzen bada, modu azkar eta eraginkorrean jokatzen jakitea .\nZer da anafilaxia?\nAgurtzane Bilbao doktoreak azalduko digu nola ezagutu nahigabeko ingesta batek ume alergiko batengan sor ditzakeen sintomak. Izan ere, larria bada (anafilaxia) eta muslulubarneko adrenalina jartzen ez bazaio, hilgarria izan daiteke.\nUme bati alergiaren bat diagnostikatzen zaionean, osasun-profesionalek garrantzi handiko gomendioak ematen dituzte jaki horren nahigageko ingesta saihesteko, dagozkion sintomak ezagutzeko, eta erreakzio alergiko larri baten aurrean, nola jokatu eta adrenalina jartzen jakiteko. Bideo honetan, kontuan hartu beharreko horiek guztiak gogora ekarriko ditugu.\nUmeek ordu asko ematen dute ikastetxean. Horregatik, ezinbestekoa da janari-alergiaren bat duten umeen guraso eta/edo tutoreek diagnostikoaren berri ematea ikastetxeko tutoreari. Baliteke janari-erreakzio alergiko larri bat (anafilaxia) gertatzea umea ikastxetxean dagoen bitartean. Horrelakorik gertatuz gero, oso garrantzitsua da lasaitasunez jokatzea: sintomak ezagutu, adrenalina behar bezala jarri eta 112 telefono-zenbakira deitu.\nAritz Segurola doktoreak azalduko digu nola jokatu pertsona heldu batek erreakzio alergikoa larria (anafilaxia) duenean, eta nork bere buruari adrenalina jartzeko modu egokia.\nNola injektatu adrenalina\nAnafilaxiaren (larria izan daitekeen erreakzio alergikoa) sintomei aurre egin diezaiekeen tratamendu bakarra adrenalina da, beraz, oso garrantzitsua da ondo jartzen jakitea.\nAnafilaxia, ohiko akatsak\nBideo honetan, Laura Santos doktoreak azalduko digu zeintzuk diren ohiko akatsak muskulubarneko adrenalina jartzean. Horiek ezagutzea da modurik onena ez egiteko.


Catálogo Urretxu marijose Recalde by juan sukilbide - Issuu\nLa reparadora de nubes Ilustraciones/ Ilustrazio Textos/ Textu\nLainoak ez dira entzuten. Ez dute ukitzen, ez dute txisturik egiten ezta urratzen ere euren artean talka egiten dutenean, txori batek zeharkatzen ditu edo euri bihurtuta desegiten dira. Mongoliako herri galdu batean L. izeneko neska batek (lehenago baobab eta zebren, gizon argalen eskulturak eta material guztiekin egindako buru zoragarriak egiten zituen) badu tailer bat non lainoak konpontzen dituen. Laino hauek luzaroan benetan ez diren bezalakoak agertu nahi izan dutenak dira. Horrek etsipena, nortasun arazoak eta urradurak sortu dizkie. Izan zen laino bat zaldiz eramandako gurdi eder baten itxura hartu zuena baina ez zion alde egiten utzi, kontra borrokatu zuen eta horrek bihurritu mingarria eragin zion. Beste batek Pisa bezalako dorre bat izan zitekeela pentsatu zuen, bere arku eta guzti. Bere egoskorkeriak Mosku eta Dakarren arteko bidea egiten ari zen hegazkin bati arazo handiak sortu zizkion; izan ere, pilotuak hegazkinari aurrera egitea izugarri kostatzen zitzaiola konturatu zen. Lainoak L.-ren tailerrera jotzen dute (leku bakarti bat non inork ez dituen jaisten ikusten zelaira egokitzeko) eta txanda itxaroten dute anbulategi itxurako horretan. Eskulturgilea lainoen barnean sartu eta zehatz aztertu ondoren, erreminta arraro batzuekin hemen estutu han laxatu aritzen da. Sorginkeriak botatzen ditu. Tarteka dantzatu eta abestu ere egiten du. Horrek sintomak sendatzen ditu baina geroago bestea dator; hau da, gaixo guztiak bere erara ibili behar dutela konbentzitu eta inolako itxurak ez dituela liluratu behar, zoragarria eta erakargarria iruditu arren. BI KATU. Jacinto Hesperides, Erdi Aroko gertakizun eta agertokiak zehaztasunez azaltzen zuen ilustratzaileak sari bat jaso zuen atzo. Zazpi mila euro eta bere hurrengo hiru komikiak nazio mailan argitaratzeko konpromisoa hartu zuen argitaletxeak. Pozak beste une gogoangarri bat ekarri zion gogora: zazpi urte zituela bere lehengusua zen hiru urteko Jorgeren etxera joan zen, oso ondo moldatzen zen berarekin eta saritzat bi katu jaso berri zituen, bata beltza eta bestea zuria. Orduan umearen gurasoek irribarrez umetxoak katuei zein izen jarri zien adierazi zioten. Beltzari Jacinto jarri zion. Eta zuriari? Zuriari ere Jacinto jarria zion.â€ƒ\n-Sentitzen dut, baina zure aurrekontuarekin ez da bideragarria eskatutako katalogoa egitea. Bi aukera ditugu: orri kopurua dezente murriztea edo txuri beltzean egitea.\nPresidentegaia azokan dabil, jendea agurtzen eta bere irribarrea erakusten. Albo batean dagoen saltoki batean Dalmak marrazkiak eta bai itsas paseoa eta bai portua agertzen diren irudiak saltzen ditu.\n-Koadroak dira, ordea! Ezin kenduko diegu kolorea! -Diru kopuru horrekin ezinezkoa. Kostua hirukoiztu egingo litzateke eta. -Merkeagoa den papera erabilita? Josi beharrean grapak jarrita… -Ezta horrela ere. Dena den, bada beste aukera bat ziur aski baztertu egingo duzuna. Aurretik egin genuen inprimaketa lan batetik beste ezertarako ere erabiliko ez ditugun tinta berezi batzuk soberan gelditu ziren. Nahi izanez gero, lan honetarako erabili ahal izango genituzke; dena den, koloreak ez dira jatorrizkoak bezalakoak geratuko; beste batzuk izango dira, material ona izanda ikusgarriak ere izango dira . Hala ere, irudiak ordenagailuan landu beharko genituzke eta zenbait aldaketa egin: gorriak more bihurtu, berdeak marroi eta urdinak bioleta kolorera gutxi gorabehera. Garbi adierazteko ia kolore guztiak aldatuta gertatuko lirateke. Ez, ez, konturatzen naiz eromena dela. -Ene, bada! Zertarako erabil daiteke koloreak faltsuak agertzen dituen katalogo bat? Nork erabiliko luke? - Ulertzen dizut… Baina azkenean aukera hau onartuz gero, nik hasieran ohartxo bat jarriko nuke non kolore bakoitzak izan duen aldaketa azalduko nuen, jatorrizko koadroak ondo irudikatuak izateko. Eta horixe egin zuten. Hitzaurrean idatzi zuten inprimaketa ez zela jatorrizkoa bezalakoa eta izandako aldaketaz behar bezala jabetzeko zenbait gauza hartu behar ziren kontutan. Esaterako, 12. orrialdeko irudian neskak duen marrubiaren kolorea ez da bertan agertzen dena, baizik eta marrubi heldu eta jateko goxoa egongo balitz izango lukeena. Eta 23. orrialdeko mutilaren begien tonua ez da bertan agertzen dena, beldur izateari uzten dionean izango lukeena baizik. Areago zehaztuz, azken orrialdean agertzen den ilunabarraren distira ez da egiazkoa, izan ere ikusi beharreko argitasunak ordu eta erdi lehenagokoa behar luke, errekaren ubidea bereizten zenean eta urak bazterrak jotzen ikus zitekeenean. Nahikoa izango zen hiru adibide hauen espiritua obra guztietan aplikatzea benetan nolakoak diren ikusi ahal izateko.\nHautagaiari begiratu eta harrituta gelditzen da bere jakinduriarekin, telebistako mahai inguruan azaldu zuena. Dagoeneko erabakita edukitzea ipar-korearrekin, irandarrekin, kanadarrekin, mexikarrekin…zer egingo duen. Errusiarrekin, txinatarrekin, palestinarrekin… Aldi berean, honako gai hauez ere jakitea: zergez, eskoletan irakasteko moduaz, ospitaleko gastuak murrizteaz, monopolioetan eragiteaz, oligopolioetan, droga kontsumoari aurre egiteaz, trena erabiltzeko ekimenak sustatzeaz… Jatorra, abegitsua, eraginkorra, beti erne, dagoen tokian nabarmen adierazten dituen dohainak, Ojio-n, Nubraska-n, Verhginia-n, Nueve Yor-en. Hainbesteko gaitasun, exijentzia handiko baldintza hauek ezin dira pertsona bakar batengan eman. Taula bakar batean aldi berean partxis, oka, damak eta xakean jokatzea bezala da. Onenak nondik mugitzen diren itxura ematera besterik ez dira iristen. Harrigarria egiten zaio, bere erkideek iritzi sendoak izatea gai bakoitzaren gainean. Afrikako iparraldeaz, ekialde hurbilaz, hego konoaz edo Artikoaz. Kontratu berri, zorraren ordainketa, erregaiei ezarritako diru laguntza, eta, aire kontrolatzaileen soldata, etxeak berriztatzeko laguntzak, kaza hegazkin berrien erosketa handien, enpresa haundien deslokalizazioa eragozteko neurriak.. Dalma kezkatuta bizi da orain, bere semearen dentista ordaintzeko dirurik ez duelako. Umeari atzeko zein aurreko haginak bakoitza alde batera hazten ari zaizkio eta penagarria da bere aurpegi polita itsusten ari zaiola ikustea. Berak honetan besterik ezin du pentsatu orain.\nBinata-ren semerik zaharrena, 23 urtekoa, eta Jawara-ren bigarrena, inori ezer esan gabe joanak ziren; horrelakorik egitea erabat debekatuta zuten arren. Bi familiakoak etxe berean bizi dira, bi mutikoek elektrizitate eskolan ikasten zuten (batak mugikorra eta motorra saldu ditu; besteak, berriz, berri samarra den telebista eta, gainera aitari mailegu bat eskatu dio. Biek ezkutuan ingeleseko irratia entzuten ziharduten).\nBadakit nire aitak Mor-en aitarekin hitz eginda dagoela. Bere etxera joan da autobus geltokiaren atze aldean dugun sendiko bat egiten ari den etxearen eraikuntza lanak nola doazen ikusi nahi dituen aitzakian.\nDagoneneko hiru aste iragan dira, euren berririk ez duten arren; beste asko bezala, Italia edo Greziara iristeko ahaleginetan ari direlakoan daude. Euren amek ez dakite itsasoz ontzi batean edo errepidez doazen, beharbada Libiaraino. Ramatulairen mutilak dei bat egin zien. Berak ez, harrapatu zuten lapur batzuek baizik. Gurasoen telefonoa esan arte jipoitu egin zuten eta hauei lau mila liberako diru ordaina eskatu zieten. Ezin izan zuten erdia ere lortu; dena den, badirudi aski izan zela.\nBeste batzuetan berarekin joan izan naiz. Nire laguna den Cheik bizi den kantoian hamalau metro izango dituen palmondo bat dago. Nire aitak ondo oritzen du zenbateko altuera zuen palmondoak bere arreba Nbour-era bizitzera joan zen urtean, edo noraino iristen zen hozkailu bat zer zen jakin zuen egunean. Nekaturik iritsiko zen, bidean zehar erori ez bada behintzat. Denak bezala, hondar-bideetan gurpilen arrastoak jarraitu nahian ibiltzen da, ibilgailuren bat saihesteko alde batera egiten badu, hankak behar adina ez altxatzeagatik, estropezu egin eta lurrera joan daiteke. Fatourenean geldituko zen ur poltsa bat erosi eta hamar minutu bere bankuan eseritzeko, batzuk lokutorioko telefonoa erabiltzeko itxoiten duten tokian.\nBinatak eta Jawarak dirua aurreztearren makina bat gauza dituzte erdibana, telefonoa bera ere bai.\nBaina borrokaz jardun nahi nuen. Anaiak Mor-en semearekin izandakoaz, bihar arratsaldean Inauterietako bigarrengo egunean.\nDena den, horrek ikaratzen ditu biak, ez dute soinean eraman nahi, goi samarrean dagoen apal batean edukitzen dute, bi linternen ondoan. Oso gutxitan jotzen duen arren, jotzean erabat asaldatzen dira. Ez jotzea ez da okerrena, denbora gehiegi pasa ezean. Joz gero euren semeen ahotsa besterik ez dute entzun nahi, iritsi dela eta ondo dagoela adieraziz.\nBaakir nire anaiak ez dio irabazten utziko, gutxi gorabehera horixe eskatu baitio nire aitak, Mor-ekin ondo konpondu nahi duelako eta hika-mikarik izateko aitzakiarik eman nahi ez diolako. Baakir harroa da, ez zaio axola edadetu batekin gaizki geratzea, nahiz eta bera izan desfileak antolatzen dituena, eta gu kontrata gaitzakeena Black and White-n ikuskizunetarako sarrerak kobratzeko edo hurrengo goizean garbitzeko.\nAstearte batean Binatak kontatu zion Frantziara sartu nahi zuen kamioi batean gazte talde bat hilik aurkitu zutela. Ez zioten esan tartean bere semea zegoenik baina antsietateak jo zion. Garrasi eta negar egin zuen, garbitu eta zabaldu berria zen arropa lurrera botaâ€Śeta telefonoaren bila joan zen. Txistua bota zion eta atzeko patioan zen putzu lehorrera jaurti zuen. Baretu zenean Jawararengana jo eta elkarrekin isilka negarrez aritu ziren Gau horretan ez zuten begirik bildu. Goizaldeko lauetan, biak ohe berean zeudelarik, asaldatu egin ziren euren telefonoaren hots ia antzeman ezina entzutean.\nCatálogo Urretxu marijose Recalde


SOS Gaztelugatxe ozen esateko unea da – Convivir en lo Viejo – Aldezaharrean Bizi\n13 noviembre, 2019 | Más allá de Iruña | No hay comentarios\nAna Urrutia Iturmendi, Libe Arenaza Alvarez, Gorka Lopategi Orue eta Karmele Albizu Esteban – 2019ko azaroak 13\nHiru urte bete dira egun hauetan Game of Thrones Gaztelugatxe, Barrika eta Zumaiara etorri zenetik. Mundu mailako superprodukzio horrek, aurretiaz, zazpi kontinenteetako beste kokaleku batzuekin egin bezala, euskal kostaldea aukeratu zuen agertoki gisa. Gaztelugatxeren kasuan gainera, desitxuratua.\n2016az geroztik Bakio-Bermeo arteko lur eremuan aldaketa sakonak gertatu dira. Hasteko, ia milioi bat bisitari izan ditu Gaztelugatxek. Denbora labur-laburrean pasatu da jende gutxik ezagutzen zuen lekua izatetik egun bakar batean 6.150 bisitari dituen tokia izatera eta udan 235.000 bisitaritik gora hartzera. «Bizkaiko kostaldeko turismoaren epizentroa» Gaztelugatxen kokatu nahi duela adierazi du behin eta berriz Bizkaiko Foru Aldundiak. Gure lurraldeko bigarren helmuga turistikoa bilakatu baita Gaztelugatxeko Doniene, Guggenheimen atzetik.\nBada ordua, baina, gauza batzuk argi eta garbi esateko. Foru-administrazioko agintari politikoak ustezko garapen-estrategiak diseinatzen ari dira, toki hau «Bizkaiko kostalde osoko ekonomiaren motorra» bihurtuko dela esanez, era engainagarri eta interesatuan nabarmenduz hainbat kontzeptu; hala nola garapen jasangarria, turismo berdea edo ingurumenaren babesa.\nEta ez gara edukiaz soilik ari, baita formaz ere. Bizkaiko Foru Aldundiak erabakita dauka, mugakide diren udalekin adostu eta hitzartu gabe eduki arren, martxan jartzea inolako onarpen-prozeduratatik igaro ez den Deloitte enpresa kontsultariaren Gaztelugatxeko Doniene kudeatzeko plana dokumentuko ekintzak.\n2019ko urriaren 25ean, iragarkia argitaratu zen Bizkaiko Aldizkari Ofizialean, hasiera emateko «Gaztelugatxera iristeko bideak. II. fasea eraikuntza-proiektua»-ren informazio publikoaren eta entzunaldiaren izapideari.\nProiektu horren helburua da Urizarretan (Bakio), Gaztelugatxeko Babestutako Biotopotik oso metro gutxira, 51 autorentzako aparkalekua eraikitzea, orain errepidearen ondoan dagoen aparkalekuaren azpiko kotan, eta azken hori birmoldatzea, autobusentzako bi plazako aparkaleku gisa egokituko baita; hori guztia, sustatzaileen arabera, «Gaztelugatxe inguruko trafikoa ordenatzeko eta baretzeko». Paradoxikoki, «garraio publikoa erabiltzea sustatzeko eta mugikortasun jasangarriaren aldeko jarduketa bat» dela diote.\nJasangarria, inondik inora ezer ez. Obra luzea da, ingurumenean inpaktu handia izango lukeena. 1.600 metro karratuko plataforma bat eraikitzea dakar; harri-lubeta hormigoiztatuzko hiru horma altxatzea (bata, 105 m. luze eta 3,55 m. altu; beste bat, 34 m. luze eta 6,5 m. altu, eta hirugarrena, 15 m. altu); 3.000 m3 hondeatzea eta 9.500 m. 3 betegarri botatzea (horietatik 6.500 m3 Foruko eta Ereñoko harrobietatik ekarri behar dira); drainatze-lanak egitea, eta abar.\nHau sinatzen dugunok uste dugu ez dagoela justifikaziorik Urizarretan beste aparkaleku bat eraikitzeko, honako arrazoi hauek tarteko:\nAparkatzeko arazoak konpondu beharrean, larriagotu egingo ditu, dei-efektuagatik: aparkaleku gehiago auto gehiago.\nNatura 2000 Sarean sartuta dauden 3 babes-figura (Gaztelugatxeko Donieneko Biotopo Babestua, Gaztelugatxeko Donieneko Kontserbazio Bereziko Eremua eta Urdaibaiko itsasadarreko hegaztientzako Babes Bereziko Eremua) elkartzen diren eremu baten ateetan planteatzen da eta, larriena dena, obra horrek naturagune babestu horietan eragingo dituen ingurumen-ondorioak aztertu eta ebaluatu gabe.\nBalio eta potentzial handiko natura-baliabideak (lurzorua, landaredia, fauna, habitata, nitxo ekologikoak, ekosistema-zerbitzuak…) kontsumitu eta suntsituko ditu; ezin izango dira lehengoratu, kaltea konponezina izango da.\nEragin negatiboa du biodibertsitatean, eta hainbat flora eta fauna espezieri eta haien habitatei eragiten die.\nObra hau diru aldetik ere oso garestia da; milioi bat euro inguruko aurrekontua du eta altxor publikoaren kontura egin nahi da. Aparkaleku-plaza bakoitzak 20.000 euro inguruko kostua izango du.\nIbilgailu pribatuaren aldekoa da, eta horrek, nahitaez, atmosfera gehiago kutsatzea eta berotegi-efektuko gasen isurketa areagotzea dakar. Hori guztiz kontrajarrita dago Eusko Jaurlaritzaren Larrialdi Klimatikoaren Adierazpen Instituzionalarekin eta hark Klima 2050 klima-aldaketaren Estrategiarekin eta 2030 energia estrategiarekin duen konpromisoarekin.\nProiektua inposatua da, eta ez da bilatu, ez adostasunik, ez aldez aurreko parte-hartzerik.\nGure ustez, Gaztelugatxeko trafikoa antolatzeko eta baretzeko neurriak hartu behar dira, baina ibilgailu pribatuz etortzea mugatzekoak eta, aldi berean, garraiobide publikoak benetan eta behin betiko bultzatzekoak. Garraiobide publikoek, ondo antolatuak eta eskariaren neurrikoak badira (esate baterako, Bakiotik eta Bermeotik abiatutako ibilgailu elektriko edo energetikoki eraginkorrak), zonaldea deskongestionatuko dute, zalantzarik gabe.\nHorrez gainera, bisitariari kalitatezko esperientzia bat eman ahal izateko, sarbidea mugatzeko neurriak hartzea proposatzen dugu, eta gehieneko bisita-kupo bat ezartzea, bereziki udan eta jende asko datorren egunetan, Urederran, Santimamiñen eta beste leku batzuetan egin den bezala.\nEta argi gera dadila. Ez gara eskualdeko garapen ekonomiko eta turistikoa mugatzeaz mintzo, inola ere ez. Aitzitik, garapen iraunkorra ahalbidetu nahi dugu, natura errespetatzen duten eta klimaren aldetik neutroak diren sektore ekonomiko berrietan oinarritua. Lan-aukera berriak sortu, ingurumenerako mesedegarriak eta pertsonentzat duinak direnak. Bereziki, Gaztelugatxe degradatzea eta arrakastaz hiltzea saihestu behar dela uste dugu, etorkizuneko belaunaldiei toki zoragarri hori ikusteko eta gozatzeko eskubidea bermatzeko.


Jon Abril zuzendaria izango da Soreasun 'Neskatoak' dokumentala aurkezten — Kulturaz\nJon Abril zuzendaria izango da Soreasun 'Neskatoak' dokumentala aurkezten\nJon Abril zuzendaria izango da Soreasun 'Neskatoak' dokumentala aurkezten Bizimodu hobe baten bila, herritik joandako emakume langileen bizipenak kontatzen dituen dokumentala da. Parekidetasun sailak, Emakume Txokoak, Paradisu Zinema Zineklubak eta Sanagustin kulturguneak elkarlanean antolatu dute. 21:00etan hasiko da, Soreasu Antzokian. https://www.kulturaz.eus/albisteak/2017 https://www.kulturaz.eus/@@site-logo/logoa.png\nBizimodu hobe baten bila, herritik joandako emakume langileen bizipenak kontatzen dituen dokumentala da. Parekidetasun sailak, Emakume Txokoak, Paradisu Zinema Zineklubak eta Sanagustin kulturguneak elkarlanean antolatu dute. 21:00etan hasiko da, Soreasu Antzokian.\nJon Abril Olaetxea beratarrak zuzendutako Neskatoak dokumentalak 1940 eta 1970 urteen artean Ipar Euskal Herrira eta Frantziako beste hainbat tokitara lanera joandako emakumeen bizipenak jaso ditu. Emakume horiek, nerabe eta neska gazteak, familia atzean utzi, eta bizimodu hobe baten bila joan ziren. Batez ere, etxe onetan “interna” moduan eta hotel eta jatetxeetan zerbitzari eta sukaldari lanetan aritu ziren. Baldintza gogorretan aritu behar izan zuten emakume hauek, 12 eta 14 orduko lan-jardunetan; kontraturik eta paperik gabe anitzetan; eta pasaporterik gabe, muga gordeka pasa behar izan zuten askok.\nBaztan-Bidasoako 15 emakumeren bizipenak biltzen ditu dokumentalak, 70 minutuan. Euskaraz sortua da.\nDokumentalak Donostia2016ko Energia Olatuak programaren babesa jaso du, eta Bortzirietako Oinarrizko Gizarte Zerbitzuen Mankomunitateak ere lagundu du.\nParekidetasun sailak, Emakume Txokoak, Paradisu Zinema Zineklubak eta Sanagustin kulturguneak antolatuta.


Osasun larrialdi egoera amaitu osteko lehendakariaren lehen elkarrizketa, ETB2n eta eitb.eus-en\nZuzenean: Elkarrizketa lehendakariari ETB2n eta eitb.eus-en\nIñigo Urkulluk Africa Baeta eta Juan Carlos Etxeberria kazetarien galderak erantzungo ditu, zuzenean, Getariako Cristobal Balenciaga Museotik ikusgai izango den albistegi berezian.\nIñigo Urkullu lehendakaria, elkarrizketa hasi aurretik\nSTREAMINGa: Ikusi hemen lehendakariaren elkarrizketa zuzenean\nIñigo Urkullu lehendakariak osasun larrialdi egoera amaitu osteko lehen elkarrizketa eskainiko du Euskal Telebistan gaur gauean. Getariako Cristobal Balenciaga Museotik zuzenean eskainiko den albistegi berezian, Lehendakariak Africa Baeta eta Juan Carlos Etxeberria kazetarien galderak erantzungo ditu. Emanaldia zuzenean jarraitu ahal izango da ETB2n, eitb.eus-en eta EITB Nahieran aplikazioan. Halaber, Euskadi Irratiak, Radio Euskadik eta Radio Vitoriak ere adi jarraituko dute Urkulluk bertan esandakoak eta hurrengo eguneko goizeko albistegietan analisi sakona egingo dute.\nIñigo Urkulluk asteartean Lehendakaritzan egindako agerraldian iragarri bezala, Euskadik ostegunean berreskuratuko du pandemiaren ondorioz galdutako normaltasun gehiena, eta oinarrizko zenbait prebentzio-neurrik baino ez dute jarraituko indarrean. Urte eta erdiz Euskal Autonomia Erkidegoa astindu duen pandemiak tarte zabala hartuko du albistegi berezi honetan, eta Lehendakariak Africa Baeta eta Juan Carlos Etxeberria kazetariek egingo dizkien galderak erantzungo ditu. Halaber, asko dira gai mamitsu honek emandako datuak eta horien azalpena egingo du Getariatik bertatik Andrea Arrizabalagak elkarrizketan zehar.\nHerritarren beste kezka nagusietako bat den Euskadiren errekuperazio ekonomikoaz ere galdetuko diote ETBko kazetariek Iñigo Urkullu lehendakariari. Pandemia gainditzen bidean den honetan, Euskadiren eraldaketa ekonomiko eta sozialaren ildo nagusiak aztertuko dituzte.\nEusko Legebiltzarreko politika orokorreko eztabaidan estatus politikoaren inguruan Lehendakariak egindako adierazpenak ere aztertuko dituzte saio berezi honetan.\nIñigo Urkullu lehendakariari elkarrizketa, gaur, zuzenean, 21:30ean, ETB2n eta eitb.eus-en.


Irekia Eusko Jaurlaritza - Gobierno Vasco :: Ertzaintzan bigarren jarduerara igarotzeko alderdiak aldatzen dituen Dekretua onartu da (2012-10-16(e)ko Kointseiluan hartutako erabakia)\nErtzaintzan bigarren jarduerara igarotzeko…\nDekretua, Euskadiko Polizia Kidegoko funtzionarioak bigarren jarduerako egoera administratibora pasatzeari buruzko hainbat kontu garatzen dituen Dekretua aldatzeko.\nSindikatuen ordezkaritzarekin egindako hitzarmenaren ondorioz administrazio egoera honetarako aldaketa prozedura eguneratu eta arindu ahalko da\nGobernu Kontseiluak Ertzaintzako funtzionarioak bigarren jarduerako administrazio egoerara igarotzeari buruzko hainbat alderdi aldatzen dituen dekretu bat onartu du gaur. Gaur onartutako aldaketak kalte fisiko edo psikikoko arrazoiengatik administrazio egoera horretarako igarotzea arautzen zuen 1998ko aurreko dekretu baten edukiaren gainean egin dira. Aldaketak sindikatuen ordezkaritzarekin lortutako erabakien ondorio dira eta euren helburua administrazio egoeraren aldaketa hori arautzen duten prozedurak arintzea eta eguneratzea da.\nGaineratutako aldaketak Ertzaintzako agenteak bigarren jarduerara igarotzeko prozeduren araudia eguneratzera bideratuta daude (aldaketek ez dute eraginik tokiko polizien bigarren jardueraren araudian).\nProzedura horiek, gaitasun fisiko edo psikikoen galeragatiko bigarren jardueraren egoera aipatzen dutenak, 1998ko urtarrilean onartutako dekretu batean araututa daude baina dekretu hori zati batean desfasatuta geratu da Herrizaingo, Justizia eta Herri Administrazio Sailaren eta Ertzaintzako gehiengo sindikatuen ordezkaritzaren arteko ondoz ondoko erabakien bidez, beraz, berriro ere idazteko beharra zegoen edukiari dagokionez.\nAraudi berrian funtzionarioa aldi baterako bigarren jarduera gisa sailkatutako beste lanpostu batera atxikitzeari buruzko edo jatorrizko lanpostua agentearen gaitasunetara egokitzeari buruzko berritasunak ezartzen dira, helburu berriak garatu ahal izateko beharrezkoa den prestakuntza arautzen da, ordainketen eta beste konpentsazio ekonomikoen egokitzapena zehazten da eta bigarren jarduerara sartzeko mekanika, dagokion irizpen medikuaren ondoren, zein, denborarekin agentearen egoera pertsonalak, fisikoak edo psikikoak aldatuko balira, berriro ere zerbitzu aktiboko egoerara ezartzeko mekanika ezartzen dira.\nEra berean, dekretuak, administrazio egoera aldaketa baten prozeduraren hasieran gaineratu beharreko agiri ofizialen zerrenda eguneratzen duenak, ezartzen du ertzain bat bigarren jarduerara igaro ahal izateko prozeduraren ebazpena ezingo dela sei hilabete baino gehiago luzatu eta ebazpen horrek, Giza Baliabideen Zuzendaritzaren eskura, agenteak egoera berrian garatu beharko ez dituen zereginak jasotzen dituen txostena -epaitegi medikuaren irizpenean oinarrituta- gaineratu beharko du.


Hasiera ERRESUMA BATUA FOOTBALL STORIES Ingeles futbolariak Ryan Bertrand Childhood Story Plus Untold Biografia gertaerak\nGure Ryan Bertrand Biografiak bere Haurtzaroko Istorioa, Bizitza goiztiarra, Gurasoak, Familia, Emaztea (Mari Burch), Bizimodua, Ondare garbia eta Bizitza pertsonala buruzko gertaerak kontatzen dizkizu.\nLaburbilduz, ezizenarekin ezagunena den Football Genius-en historia emango dizugu; "Plastikoa". Ryan Bertrand Bio hastapenetatik hasi zen, jokoan ospetsu bihurtu zen arte.\nBai, denek dakite Chelsea-rekin jokatutako Premier League-ko esperientzia, baina gutxi dira bere bizitzako istorioa nahiko interesgarria dela. Orain adio gehiagorik gabe, Has gaitezen.\nRyan Bertrand Haurtzaroko istorioa - Lehen bizitza eta familiaren aurrekariak:\nHasita, bere izen osoa Ryan Dominic Bertrand da. 5ko abuztuaren 1989ean jaio zen Southwark-en, Erresuma Batua.\nRyan Bertrand bere aita nahiko ezezaguna zen eta bere ama bakarra, Bertrand andrea, bera bakarrik hazi zen.\nHazi zenean, Ryan Bertrand Gillingham-eko (Kent) Robert Napier eskolan egon zen. Eskolatzen ari zela, futbolarekiko interesa aurkitu zuen eta hori berarekin gelditu zen.\nRyan aski adimentsua zen zeregin anitzeko egiteko, akademikoak futbolera konbinatzen zituen bitartean. Horregatik, amak bederatzi urte zituela Gillinghamekin bat egitea baimendu zion ikasten zuen bitartean. Ryanek futbola izan zuen bere lehen karrerako nahia eskolara joan arren. Bere hitzetan ...\n"Egun batean, eskoletan behin arazoak izaten ditut. Irakasle batek galdetu zidan zer nahi nuen, eta esan nuen: 'Futbolari bat'. Uste dut gaizki hartu zuen nirekin haserretzen zela. Baina ez zen inolako errespeturik, hezkuntza behar ez nuen bezala. Uste dut kontu atzera edo zerbait egin nahi zuela, ez dakit. "\nRyanek gazteen sisteman aurrera egin zuen Chelsean fitxatu baino lehen 16eko uztailean 2005. urtebetetzea baino egun batzuk lehenago. Chelsearen gazte sisteman lizentziatu zen eta 2006 eta 2010. urteen artean mailegu batera bidali zuten hainbat klubetara. .\nBertrandek lau urterako kontratu berria sinatu zuen Chelserekin eta Ashley Cole-rekin ikaslea izan zen. "Eredu fantastikoa".\n19 maiatzaren 2012en gainean, Bertrandek bere Champions League debuta egiteko lehen jokalari bihurtu zen azken, hasita Ohituta ezkertiarra rol Cole aurrean.\nChelsea Southamptonera joan aurretik, Ryan Bertrandek azpimarratu du "Ez zuen nahitaez futbolari bat bezala sentitzen" Stamford Bridge-n.\nIdazten ari zen unean bezala, Premier League-ko ezkerreko atzelari onenetako bat bihurtu zen. Gainerakoa, esan bezala, historia da orain.\nNor da Mari Burch? ... Ryan Bertrand Emaztea:\nNeska gazte honen aita oso bizkorra den bizargina da, Ryan Bertrand bere bezeroa eta garrantzitsuena bere alaba liluragarriaren maitalea dela. Izan ere, edertasunaren eredua da.\nMari Burch argazkian deskribatzen da Southampton defendatzailea Ryan Bertrand, 25, gisa 'superemakumea'.\nBi seme-alaba dituzte, alaba Celina Rose barne. Ryan Bertrand maite du bere seme-alabak komunikabideetan arreta kanpoan.\nMari beti dago bere mutil-laguna babesteko, bere edertasuna eta nortasuna erabiliz Ryan indar guztiak bere beldurrak gainditzeko.\nRyan Bertrand bizitza pertsonala:\nRyan Bertrandek bere nortasunari dagozkion ondorengo ezaugarriak ditu.\nIndarrak: Ryan sormena, sutsua, eskuzabala, bero-hearted, alaia eta, hain zuzen ere, umoretsua da.\nahuleziak: Arrotz eta arduragabekeria izan zezakeen mugetaraino. Ryanek alferrak eta inflexibleak sentitzen zituen itxaropen itxaropenean.\nGustatzen zaiona: Forex merkatuetan (ikusi beheko gertaerak), bere antzerkia, jaiegunetan egindako ikerketei buruz maite zuen, zelaian jartzen zituen ahaleginak miresten zituen, negozio handiz inbertituz eta ondo pasatzeko (Playing Call of Duty lagunekin).\nEz zuen gustatzen: Ez da denbora nahikoa ematen bere nortasuna / estilo play ulertzeko, errealitate zaila aurre, ez da errege bat bezala tratatu.\nEgia esan, Ryan jaiotzez lider naturalak dira. Sormena da, bere buruarekiko konfiantza du, nagusi da eta lidergo rolak lortzeko hazten da. Konpromisoa hartzen duen bizitzako edozein arlotan nahi duen guztia lortzeko gai da. Badago zehatz bat "oihaneko erregea”Egoera Ryanengan.\nRyan Bertrand Familia Bizitza:\nRyanen familia bizitza bere amari buruzkoa da. Egokiena, klase ertaineko britainiar batetik dator (aitaren aldetik) eta Egiptoko (ama aldean) familia aurrekariak.\nAma egiptoar bakar baten semea da, garai batean bi lanpostu aldi berean mantentzen ahalegindu zen bi muturrera heltzeko.\nAsteburuetan, orduan, semea auzo osora eramaten zuen partidetara eramateko.\nRyan Bertrand-en amak behin hiru klub desberdinetan jolastu zion aldi berean, guztiak biltzeko esperientziaren izenean. Bizitzako beste edozein pertsonak baino animo hitz gehiago eman zizkion.\nPartida garrantzitsuen aurretik, Ryan-ek bideo-saioak egin ditu bere amarekin, anaiekin eta gainerako familiarekin, zorte hartarako asmoz.\n"Lehenik eta behin, nire ama eta anaia zen," oso ondo eta zorte ona izan zen talde osoarentzat "eta gero familia guztietara joan zen".\nAzkenean, Ryan Bertrand maite du bere ama emateko diruarekin ezin du urtebetetzea opari erosi.\nRyan Bertrand Datuak - Enpresa gizon bat:\nBertrand United Kingdom Forex Exchange eta CFD merkatuan inbertitutako jokalari bakarra izaten jarraitzen du.\nSilicon Markets Fin-tech bitartekaritzaren sortzailea da. Kanpo eta CFD merkatuetako txikizkako merkatariei ikasketa automatikoa eta merkataritza algoritmikoko tresnak eskaintzen dizkie. Ryanek bitartekaritza industriako profesionalik onenak ditu.\nRyan Bertrand Untold Biography - Zergatik utzi zuen Chelsea:\n"Futbolari bat bezala sentitzen nuen. Ez nintzen nahita Chelsea futbolaririk sentitzen.\n"Emozionala izan zen Chelsea izan zen nire gazte izan zenetik klub izateaz eta bere momentu historiko garrantzitsuenetako batean parte hartu zuen.\n"Emozio eranskina zegoen baina futboleko ikuspuntutik ez zen burugabekeria [utzi].\n"Noizean nengoen (Chelsea), jolastu nintzenean ez nuen inoiz laguntza osoa sentitu nire futbola lasaitzeko eta gozatzeko.\n"Denbora erreproduzitu nuen audizio bat bezalakoa zen. Eta inoiz ez da osasuntsua.\n"Jokalari gazte gisa, nahi duzun tokia nahiko egonkorra dela esan nahi du," zurekin fidatzen gara, joan eta jolastu ".\n"Ez duzu jokalari gazte bat ertzean sentitzen. Koherentzia hori nahi nuen eta zuek epaitzeko behar duzun moduan, ondo ikusi behar duzu.\n"Southampton-ek oinarri harrigarria eman digu hori egiteko eta aurrera egiteko".\nBertrand tipo inteligentea da, arima duen futbolaria, eta Southamptonen ikusten duena kultura da. Bertrand 2014-15 kanpainako Urteko PFA Taldean izendatu zuten Southampton zazpigarren sailkatzen laguntzeko funtsezko papera jokatu ondoren.\nRyan Bertrand Bio - Jokatzeko estiloa:\nBertrand egungo hegaleko atzelari gisa deskribatu da, hegaletatik erasotzen, jabetza mantentzen eta mantentzen, jabetza defendatzen eta berreskuratzen, area barruan lasterketak egiten eta askotan bikoteak egiten ditu bere taldekideekin.\nBertrand Glenn Roeder-ek, Norwich-eko bere zuzendariak, defendatzaile gisa deskribatu zuen. “Aurrera bonbardatzea gustatzen zaion eta defentsan arerioetan tematuta dago.\nEGITEKO KONTROLA: Eskerrik asko gure Ryan Bertrand Haurtzaroko Story Plus Untold Biography Fact irakurtzeagatik. LifeBogger-en zehaztasuna eta zuzentasuna lortzeko ahalegina egiten dugu.\nArtikulu honetan itxura egokia ez duen zerbait ikusten baduzu, jarri zure iruzkina edo jarri gurekin harremanetan !.


Sarah Paulson eta Evan Peters itzuliko dira 10. denboraldian "American Horror Story"\nHasiera Beldurrezko Aisialdi Albisteak Sarah Paulson eta Evan Peters itzuliko dira 10. denboraldian "American Horror Story"\nby Waylon Jordan Otsailaren 26, 2020\nek idatzitako Waylon Jordan Otsailaren 26, 2020\nEsan nahi duzuna Ryan Murphy, gizonak bere egiteko modua du eta estiloarekin egiten ditu. Adibidez, gaur goizean Instagramen, Sarah Paulson eta Evan Peters-era itzuliko direla iragarri zuenean kasualitatez American Horror Story 10. denboraldirako.\nZiur, argazki bat argitaratu berri zezakeen, baina hori ez da Murphyren bidea. Horren ordez, hondartzako paisaia ilun baten bideoa bota zuen olatuak itsasertzera erortzen direnean poliki-poliki agertzen diren izenen zerrendarekin, eta gero bistatik desagertzen dira Orville Peck-en "Dead of Night" jokoan dagoen bitartean.\nPartekatu duen mezu bat Ryan Murphy (@mrrpmurphy) aktibatuta Ots 26, 2020 7-n: 50am PST\nPaulson eta Peters biak daude izenen zerrendan, baina Kathy Bates ere itzuliko da, ikuskizunetik denboraldi bat hartu ondoren itzuliko dena. Eta ez dakigu ohartu zinen, baina Macaulay Culkin (Party Monster) berea egin du American Horror Story debuta, gainera!\nDenboraldia ere izango da protagonista American Horror Story ohiko Adina Porter, Leslie Grossman, Billie Lourd, Lily Rabe eta Finn Wittrock eta baita Anjelica Ross ere (pose) telesailean debuta egin zuen AKA bederatzigarren denboraldian American Horror Story: 1984.\nOraindik ez dugu ofizialki ezagutzen denboraldi honetako gaia, baina hondartza eta olatuak pista al dira ?! Eta abestiaren aukerarekin? Orville Peck-en "Dead of Night" filmeko ahots zorrotzak zerbait esaten al digu? Ez al litzateke txukuna 10. denboraldian agertuko balitz, gainera?\nAgian, Lovecraftian zerbait egiten ari dira itsasoko izakiekin ... edo agian marrazoak ... edo gizon otsoak? Ados azken hori tarte bat izan zen, baina iHorrorrek eskuragarri egon ahala xehetasunen berri emango dizu.\nZer uste duzu? Gehiago prest zaude American Horror Story? Eman iezaguzu zure teoria eta pentsamenduak iruzkinetan!\nAdina PorterAmerican Horror Storybillie lourdEvan PetersFinn WittrockFXKathy BatesLeslie GrossmanLily RabeMacaulay CulkinSarah PaulsonWaylon Jordan\nGlobal View Entertainment-ek Antoine Le-ren "Jarraitua" hautatzen du\nShudder-en 'Creepshow' AMC-n emitituko da bigarren denboraldiaren estreinaldiaren aurretik


txintxarri.eus: Errugbiaz gozatzen, Aitor Uranga gogoan\nErrugbiaz gozatzen, Aitor Uranga gogoan\nAitor Urangaren II. oroimenezkoa ospatu du Beltzak errugbi taldeak asteburuan, Michelingo zelaian eta Loidibarren pilotalekuan. Eguraldi ezin hobea lagun, errugbiaz gozatu dute lasarteoriatarrek, Aitor Uranga gogoan\nIñigo Gonzalez 2018/06/4 17:23\nHerriko errugbi zaleek ez dute berehalakoan ahaztuko joan den larunbata. Eta, jakina, ez dute inoiz ahaztuko Aitor Uranga; Beltzak Errugbi Eskolako zutabeetako bat izan zen, azken momentura arte. Hark egindako lana gogoratze aldera, Aitor Urangaren oroimenezkoaren bigarren edizioa ospatu zuen Beltzak taldeak, Michelingo zelaian eta Loidibarren pilotalekuan.\nGoizean, errugbi eskolako gaztetxoek aurten ikasitako guztia erakutsi zieten guraso, entrenatzaile, ahaide eta lagunei. Entrenatzaileek eta 16 urtez azpiko jokalariek talde bat osatu zuten, eta gurasoek bestea. Entsegu asko ikusi ziren Michelinen, eta baita plakajeak ere! Horiek izan ziren goizeko une dibertigarri eta kuriosoenak, zalantzarik gabe. Guztien gainetik, eskolako ikasle gazteenek Haka dantzatu zutenekoa: eskolako zuzendari Josemari Nuñezen gidaritzapean, ahaideen aurrean dantzatu zuten neska-mutilek. Partidua bukatu eta gero, hirugarren denbora. Giro ederrean berritu zituzten indarrak jokalari, entrenatzaile eta gurasoek. Bien bitartean, Iruñetik etorritako neska taldeak, La Unicak, hamaiketako goxoa dastatu zuen Intza elkartean, arratsaldean jokatu aurretik. Gure Etxea tabernako Iñakik prestatu zuen janaria. La Unica taldeko kideak Michelin aldera joan zirenean, Huescatik etorritako Quebrantahuesos taldea eseri zen mahaian.\nErrugbian jo eta ke, Michelingo eguzkipean\nLa Unica eta Hernaniren arteko neurketak ireki zuen larunbat arratsaldeko errugbi txapelketa. Beroketa ariketak egin eta gero, 15:00etan hasi ziren jokatzen. Hainbat zale hurbildu ziren harmailetara jokalariak animatzera. Bereziki, zelaian zeuden bi lasarteoriatarrak: Paola Vega eta Enara Ramirez. Epaile lanak ere herritar batek egin zituen: Beltzakeko kide Jon Ibisate gazteak. La Unica talde nafarra indartsua da, eta trantsizioetan bizkorra. Hala erakutsi zuten aurreneko minutuetan, neurketako lehenengo entsegua eginez. Handik gutxira, Paola Vegak berdindu zuen neurketa, Hernanirentzat entsegua lortuz. Beste bat ere lortu zuen, minutu batzuk beranduago. Azkenean, 29-34, La Unicaren alde. Emaitza bainoago, bi taldeen arteko kirol-legea eta giro ona dira azpimarratzekoak. Trofeoak jaso ostean, talde argazkia atera zuten guztiek elkarrekin, zelaian bertan.\nOndoren, gizonezkoen txanda iritsi zen. Hiruko txapelketa jokatu zuten Quebrantahuesosek, Atletico San Sebastianek eta herritarrez osatutako Beltzak Lasarteoriansek. Lehenengo neurketa lasarteoriatarrek eta Huescatik etorritako Quebrantahuesosek jokatu zuten. Egun osoan lagunarteko giroa nagusi izan bazen ere, zelaira irtetean konpetitzera eta irabaztera irten ziren talde guztiak. Oso emozionantea izan zen lehenengo norgehiagoka: zazpina berdinduta zihoan markagailua, azken jokaldira arte. Quebrantahuesosek orduan lortu zuen partiduko bigarren entsegua, eta garaipena: 7-14. Bigarrenean, freskoago zeudela baliatuz, Atletico San Sebastianek 54-0 irabazi zion Quebrantaguehosi. Eta, amaitzeko, Atletico San Sebastianek eta Beltzak Lasarteoriansek neurtu zituzten indarrak. Herriko taldeko hainbat jolakarik jarraitzen dute errugbian jokatzen; beste batzuek erretiroa hartua dute, baina txapelketa honetarako prest egoteko gogor entrenatu dute, eta nabaritu zen hori larunbatean. Neurketa paretsua izan zen, baina donostiarrak gailendu ziren azkenean, 24-0. Dena den, berriro esango dugu, emaitzak ez zirela izan inportanteak; bost taldeek erakutsitako joko-maila eta harmailetako giroa dira bereziki nabarmentzekoak. Partiduak bukatzean, pasiloen txanda iritsi zen. Errespetua eta kirol-legea Michelingo zelaian.\nSari banaketa eta hirugarren denbora\nDutxatu eta gero, sariak jasotzera joan ziren txapelketan parte hartu zuten taldeak. Talde guztiek jaso zuten garaikur bana, eta zenbait norbanakok ere bai. Babyauto Zarautz taldeko Adrian Apaolaza gazteak, esaterako: Beltzak eskolako kategoria guztietatik pasa eta gero, aurten egin du debuta aurreneko taldearekin. Berak islatzen du eskolak azken urteotan izan duen garapen ikusgarria. Eskolan duela gutxi hasi zen Erik gaztea ere saritu zuten. Etorkizun handiko jokalaritzat daukate Beltzakeko kideek. Udaletxeko ordezkariek eta eskolako arduradunek banatu zituzten sariak. Aitor Urangaren familiak, Izaskunek, Idoiak eta Ikerrek ere aitortza hunkigarria jaso zuten.\nEguna ezin hobeto bukatu zuten errugbi zale guztiek, Loidibarren pilotalekuan, hirugarren denbora eginez. Jaki goxoak eta edari freskoak bakarrik ez, multimedia material mordoa prestatu zuten Beltzak taldeko kideek, frontoira joandakoen gozamenerako: bideoak, musika eta milaka argazki. Ondoren, jokalariei agurra dantzatu, eta agur esan zioten guztiek elkarri, larunbateko egun zoragarria errepikatzeko konpromisoarekin.\nGORKA ETA UNAI\nZorionak Gorka eta Unai aiton-amonen partetik. Muxu pila bat polit horiek


CMS: Web eduki kudeatzailea - Web Diseinua\nCMS: Web eduki kudeatzailea\nNoemi Garcia de Iturrospe October 20, 2016\nEduki Kudeatzaile Sistema, ingelesez, Content Management System, eta gehienetan CMS bezala ezagutzen dugun hori, izenak berak esaten duen moduan, edukiak kudeatzea ahalbidetzen duen sistema bat da. Modu orokorrean adierazita, ingurune digital bateko, eta kasu partikular honetan webgune bateko, edukien kudeaketa erraztuko digu.\nArtikulu honetan, web eduki kudeatzailea zer den eta osatzen duten atalak aurkezten dizkizuegu.Gure kasu honetan, eduki kudeatzailea, webgune baten erabiltzaileei zuzendutako programa informatikoa dela esan dezakegu. Honek, guneko edukia sortzen, ezabatzen eta aldatzen laguntza eskaintzen du, prozesua erraztuz eta webgune baten eduki kudeaketa erabiltzaile mota guztietara egokitutako prozesua bihurtuz.\nEduki kudeatzaile batekin lan egitea, oso erreza da, eta honengatik hain zuzen, webguneen munduan erabiltzen dira hainbeste. CMS guztiek, datu base batekin egiten dute lan (datu base bat baino gehiago erabili dezakete ere), honek zera esan nahi du; erabiltzaile batek webgunearen edukiak kudeatzen dituenean, hau da, edukiak, sortu, ezabatu edota moldatzen dituenean, eduki kudeatzailek lan egiten duen datu basean informazioa berritzen besterik ez dago.\nEduki kudeaketa sistemak eskaintzen duen abantailarik handienetakoa, edukia eta diseinua modu independentean tratatzen dituela da. Hau da, webgune bateko diseinua aldatzea, ez du zertan edukia berriz formateatu behar duzula esan nahi, eta hau abantaila handia da.\nCMS tresnaren definizioa\nCMS-ek galdetegietan oinarritutako interfazeak dauzka. Erabiltzaileek bertara, nabigatzaile baten bidez sartuko dira eta bertatik, webgunearen administrazio panelera sartu, webgunean erregistratu eta abarrekoak egin dezakete, beti ere, horretarako baimenak baldin badituzte. Eduki kudeatzaileen administrazio-panelak, gehienetan, galdetegietan oinarritzen dira ere. Galdetegi horien bidez, webgunean edozein aldaketa egin ahal izango dute; funtzionalitateak gehitu, edukia kudeatu, eguneraketetan lan egin, webgunearen egitura moldatu, eta abar.\nEduki kudeatzaileak bi zatitan banatzen dira, batetik back edo atzeko partea, eta bestetik front, hau da, begi bistan geratzen den partea. Atzekoa, webgune baten administratzaileek kudeatzen duten atala da, non eguneraketak eta bestelako aldaketak egiten dituzten, webgunearen tripak, esateko. Aurrekoa, webgunearen bisitariek ikusten duten atala da.\nBack-end: webgunea eta zerbitzaria kontaktuan jartzen dituen atala edo aldea da. Hau da, datu basearekin harremanetan jartzen den atala, eta beste gauza askoren artean, saioak, bisitak, datuen manipulazioa eta abarrekoak kontrolatzen dituena.\nSalir de una penalización de Google


Irekia Eusko Jaurlaritza - Gobierno Vasco :: EHAA xedapena 201801434\nHurrenkenaren zenbakia: 201801434\nEkonomia eta Plangintza Zuzendaritzak «Non Ikusten duzu Europa Euskadin?» argazki-lehiaketaren VII. edizioa jarri nahi du abian. Europa euskal gazteriari hurbiltzea da ekimenaren asmoa, eta, horretarako, Europak haien ingurunearen garapenean nola lagundu duen argazki batean irudikatzera gonbidatzen ditu euskal gazteak.\nLehiaketa Facebook plataformaren bitartez egingo da. Han, interesa duten gazteek beren argazkiak argitara ditzakete eta horrela Europari buruz daukaten ikuspegia gainerako gazteekin konpartitu dezakete sormenaren bidez. Gainera, beste parte-hartzaileen argazkiak zer iruditu zaizkien ere baloratzeko aukera izango dute.\nLehiaketaren aurreko edizioak oso arrakastatsuak izan dira, eta agerian geratu da erkidego mailan komunikaziorako jardunbide egokia izan dela, ekimenaren helburuak lortzeko; hau da, batez ere, euskal gazteei Eskualde Garapenerako Europar Funtsen (EGEF) berri emateko. Zazpigarren edizio honen % 50, aurrekoetan bezala, EGEF funtsekin finantzatuko da.\nLehiaketaren VII. edizioaren helburua, beraz, aurreko urteetan egindako komunikazio-ekintzei jarraipena ematea da, eta, zehazki, helburu hauek lortzea:\n– EAEk EGEF funtsaren garapenean duen parte-hartzeari buruzko informazioa ematea Euskal Autonomia Erkidegoko gazteei. Gure autonomia-erkidegoaren garapen ekonomikoari bultzada ematen dioten inbertsio-jarduerak, proiektuak eta egindako ekimenak finantzatzen ditu funts horrek.\n– Europarekin loturiko alderdietan eta gaietan gazteen interesa piztea, hurbilekoa zaien hizkuntza teknologikoa erabiliz.\n– Gizarte-sareen erabilera finkatzea gazteen artean, Europaren berri eta Europako egituraren berri zabaltzeko hedabide diren aldetik.\n– Mezu publikoen hedapenean erreferentzia bihurtzea, komunikazio-jardueretan elementu berritzaileak gehituz.\nHori dela eta, azaroaren 11ko 1/1997 Legegintzako Dekretuaren bidez onartutako Euskadiko Ogasun Nagusiaren Antolarauei buruzko Legearen testu bateginaren VI. tituluan, Diru-laguntzen azaroaren 17ko 38/2003 Lege Orokorrean eta Euskal Autonomia Erkidegoaren Aurrekontu Orokorren kargura ematen diren laguntza eta diru-laguntzei aplikatu beharreko gainerako xedapenetan xedatutakoaren babespean, eta Ogasun eta Ekonomia Sailaren egitura organiko eta funtzionala ezartzen duen ekainaren 13ko 168/2017 Dekretuaren 3.1 artikuluak emandako eskumena erabiliz, hau\n«Non ikusten duzu Europa Euskadin?» argazki-lehiaketaren zazpigarren edizioaren deialdia egitea, agindu honen eranskinean onartu eta zehazten diren oinarrien arabera.\nAZKEN XEDAPENETATIK LEHENENGOA.– Aplikatu beharreko araubidea.\nAgindu honetan aurreikusita ez dagoenerako, honako hauek aplikatuko dira: azaroaren 11ko 1/1997 Legegintzako Dekretuaren bidez onartutako Euskadiko Ogasun Nagusiaren Antolarauei buruzko Legearen testu bategina, Diru-laguntzen azaroaren 17ko 38/2003 Lege Orokorra, Lege horren Erregelamendua onartzen duen uztailaren 21eko 88/2006 Errege Dekretua, Administrazio Publikoen Administrazio Prozedura Erkidearen urriaren 1eko 39/2015 Legea eta Sektore Publikoaren Araubide Juridikoaren urriaren 1eko 40/2015 Legea.\nERANSKINA, AGINDU HONENA: «NON IKUSTEN DUZU EUROPA EUSKADIN?» ARGAZKI-LEHIAKETAREN ZAZPIGARREN EDIZIOAREN DEIALDIA EGITEN DUEN OGASUN ETA EKONOMIAKO SAILBURUAREN AGINDUA\nLehenengoa.– Antolaketa eta xedea.\nOgasun eta Ekonomia Saileko Ekonomia eta Plangintza Zuzendaritzak (Donostia kalea 1, 01010 Vitoria-Gasteiz) «Non ikusten duzu Europa Euskadin?» gazteentzako argazki-lehiaketaren zazpigarren edizioa antolatu du. Lehiaketaren xedea da Euskal Autonomia Erkidegoan EGEF funtsaren edo Europako beste laguntza batzuen eskutik finantzaketa jaso duten ekimen edo proiektuak argazkien bidez erakustea eta komunikatzea.\nZazpigarren edizio honen % 50, aurrekoetan bezala, EGEF funtsekin finantzatuko da.\nBigarrena.– Partaideek bete beharreko baldintzak.\n1.– Lanak aurkezteko datan, parte-hartzaileek honako baldintza hauek bete beharko dituzte:\na) Euskal Autonomia Erkidegoan erroldatuta egotea.\nb) 14 eta 25 urte bitarteko adina izatea, biak barne (1993ko urtarrilaren 1etik 2004ko abenduaren 31ra bitartean jaiotakoak).\nd) Zerga-betebeharren eta Gizarte Segurantzarekikoen ordainketa egunean izatea, Diru Laguntzen azaoaren 17ko 38/2003 Lege Orokorraren 13.2.e artikuluan ezarritakoari jarraituz.\n2.– 18 urtetik beherako parte-hartzaileek beren amaren/aitaren edo tutorearen aldez aurreko baimena izan beharko dute (parte-hartzaileak ez badu arau hori betetzen, antolatzaileek ez dute horren erantzukizunik izango).\n3.– Diru-laguntzen izaera kontuan izanda, parte-hartzaileek ez dute bete beharrik izango Diru Laguntzen azaroaren 17ko 38/2003 Lege Orokorraren 13.2 artikuluan ezarritako gainerako eskakizunak.\n4.– Parte-hartzaileak espresuki aurka agertu ezean, Ekonomia eta Plangintza Zuzendaritzak, bere elkarreragingarritasun-zerbitzuak erabiliz, egiaztatuko du pertsona horrek 2.1.a) eta 2.1.b) oinarri-arauetan ezarritako eskakizunak betetzen dituela. 38/2003 Legearen 13.2.e) artikuluan ezarritakoari jarraituz, zerga-betebeharrak eta Gizarte Segurantzarekikoak betetzen dituela egiaztatzeko, berriz, lehiaketan parte hartzeko inprimakia betetzearekin eta datuak ematearekin baimena emango zaio Ekonomia eta Plangintza Zuzendaritzari datu horiek elkarreragingarritasun-zerbitzuen bidez ere eskuratzeko. Edozein kasutan ere, espresuki aurka agertzen bada, parte-hartzaileak dagozkion egiaztagiriak aurkeztu beharko ditu.\nGainerako betekizunak justifikatzeko, parte-hartzaileek I. eranskina erabili ahal izango dute erantzukizunpeko adierazpentzat.\n1.– Euskal Autonomia Erkidegoan EGEFek emandako finantzaketa edo Europako beste laguntza batzuk jaso dituzten proiektuak edo ekimenak erakutsi beharko dituzte argazkiek. Ekimen eta proiektu horien berri ezagutzeko, interesdunek kontsultatu ahal izango dute Ekonomia eta Plangintza Zuzendaritzak Eskualde Garapeneko Europako Funtsari (EGEF) buruz ematen duen informazioa, Euskadi.eus-en honako webgune honetan: http://www.euskadi.eus/fondo-de-desarrollo-regional/web01-a2ogaeko/es/\nArgazkiarekin batera testu bat aurkeztu ahal izango da. Ekimenaren edota proiektuaren eta Europatik jasotako laguntzen arteko erlazioa azalduko da testu horretan.\n2.– Argazkiek formatu digitala izango dute, eta eskakizun hauek errespetatuko dituzte:\n4.– Ez da onartuko egileak egindakoa ez den eta egilearen jabetzakoa ez den argazkirik.\nLaugarrena.– Argazkiak aurkezteko modua eta lehiaketaren garapena.\n1.– Facebook-eko EGEF Euskadiren orrian (www.facebook.com/feder.ejgv.euskadi.eus) lehiaketak duen aplikazioaren bitartez edo Instagramen eta Twuitterren bitartez kargatutako argazkiek soilik hartuko dute parte lehiaketan.\n2.– Lehiaketan parte hartzeko eta argazkiak aurkezteko, Facebooken helbide horretara jo eta han ageri den parte-hartze formularioa bete beharko da, bai eta orri horretan bertan ageri den erantzukizunpeko adierazpena ere. Formulario horretan, parte-hartzaileak datu hauek eman beharko ditu:\na) Lehiakidearen izen-abizenak.\nc) Helbide elektronikoa.\ne) Lehiaketaren berri zer bidetatik izan duen.\nTwitterren eta Instagramen kasuan, parte-hartzaileek modu publikoan izan behar dute profila, eta argitalpen berriekin parte hartu, lehiaketaren epeen barruan. #FederArgazki18 traola erabili behar da, eta @FederEuskadi aipatu. Nolanahi ere, azken fasera pasatzeko boto baliodun eta beharrezko bakarrak Feder Euskadik Facebooken duen web-orrialdeko aplikazioan emandakoak izango dira. Hona orrialdea: https://www.facebook.com/feder.ejgv.euskadi.eus/\n3.– Era berean, parte hartzeko eskaerak modu presentzialean aurkeztu ahal izango dira, Zuzenean Herritarrentzako Arreta Zerbitzuan: Bizkaia (Kale Nagusia 85, 48011 Bilbao), Gipuzkoa (Andia kalea 13, 20003 Donostia) eta Áraba (Ramiro de Maeztu kalea 10 behea, 01008 Vitoria-Gasteiz). Bulego horietan, gainera, laguntza eskatu ahal izango da argazkiak lehiaketaren web-orriaren bidez aurkezteko. Eskaerak aurkezteko, halaber, Administrazio Publikoen Administrazio Prozedura Erkidearen urriaren 1eko 39/2015 Legean ezarritako edozein bitarteko eta organo baliatu ahal izango da. Horretarako, interesduna II. eranskineko formularioa erabili beharko du, eta I. eranskinarekin batera bete.\n4.– Parte-hartzailea adingabea baldin bada, amaren/aitaren edo tutorearen aldez aurreko baimena duela erakutsi beharko du.\n5.– Lehiaketan parte hartu duten argazki guztiak erakutsiko dira Facebook-eko orrian. Horretarako, lehiaketan parte hartzearekin, lehiakideak onartu egiten du bere argazkiak lehiaketaren kanal sozialetan ikustea: Facebook, Twitter eta Instagram.\n6.– Irudiak lehiaketaren kanal sozialetan ikusi ahal izango dira, eta bisitariek libreki balioetsi ahal izango dituzte.\n7.– Deialdi honetan adierazitako betekizunak betetzen ez dituzten parte-hartzaileak automatikoki kanporatuko dira lehiaketatik.\nArgazkiak 2018ko martxoaren 19tik apirilaren 22ra bitartean (egun biak barne) jasoko dira.\n1.– Hiru sari emango dira:\n– Lehen saria argazki onenari, epaimahaiak emana, lehen sailkatuarentzat: Reflex Nikon D3300 kamera bat (edo antzekoa, eskuragarri dagoenaren arabera), 18-55 eta 55-200 VR objektibo birekin, 625 euroko gehieneko zenbatekoagatik.\n– Bigarren saria bigarren argazki onenari, epaimahaiak emana, bigarren sailkatuarentzat: Go Pro Hero kamera digital bat, 360 euroko gehieneko zenbatekoagatik.\n– Hirugarren saria argazki bozkatuenari, herritarrek emana: Facebook-eko orrian zaleen boto gehien izan duen argazkiarentzat: E-Book bat (gehienez ere, 120 eurokoa). Argazki bozkatuena hautatzeko, lehen eta bigarren saria jaso duten argazkiak alde batera utziko dira botoen zenbaketan, hala badagokio.\n2.– Pertsona bati ez zaio emango sari bat baino gehiago, eta sari horiek aurreko atalean zehaztutako ordenaren arabera emango dira.\n3.– Lehenengo tokian sailkatutako argazkiaren egileak seigarren oinarri honetako 1. paragrafoan aipatutako sarietako edozein aukeratu ahal izango du; era berean, bigarren tokian sailkatutako argazkiaren egileak bigarren eta hirugarren sarien artean aukeratu ahal izango du. Bi kasu horietan, beheragoko mailako sariren bat aukeratuz gero, ezin izango da sarien arteko diru-diferentzia jaso.\n4.– Sariak ematen dituen Administrazioak bere gain hartuko du pertsona fisikoen errentaren gaineko zergaren konturako ordainketaren kostua, saridunei dagokiena.\nZazpigarrena.– Lehiaketaren epaimahaia eta saritutako argazkiak hautatzeko irizpideak.\na) Epaimahaiburua: Rosanna Micciche, Programme Managerra; DG Regional and Urban Policy-ren ordezkari jardungo du (Europako Batzordea).\nb) Mikel Arrazola Arregi, Gobernu Irekiaren Zuzendaritzako irudi-teknikaria (Eusko Jaurlaritza); epaimahaiko idazkaria izango da.\nc) Ana Maria Iglesias Franco, Eusko Jaurlaritzako Ogasun eta Ekonomia Saileko ordezkaria.\n2.– Argazkiak aurkezteko epea amaituta, oinarri-arau honetako 3. apartatuan aurreikusitako irizpideei jarraituz, lehiaketa honen hirugarren oinarrian ezarritakoa betetzen duten 2 argazki hautatu beharko ditu epaimahaiak, Feder Euskadi Facebook orrian lehiaketaren aplikazioan boto gehien eskuratu dituzten 30 argazkietatik. Boto gehien eskuratu duten argazkien artean parte-hartzaile batek argazki bat baino gehiago baditu, boto gehien izan dituena hautatuko da finalerako. Boto-berdinketarik gertatzen bada, epaimahaiak hautatuko du finalera joango den pertsonaren argazkia.\n3.– Argazkiak aukeratzeko, honako irizpide hauek hartuko dira kontuan:\na) Agerian jartzea Europar Batasunak egindako ekarpenaren garrantzia (20 puntu, gehienez).\nb) Argazkien kalitate teknikoa: konposizioa, araztasuna, esposizioa, teknika edo baliabide fotografiko berritzaileak erabiltzea (10 puntu, gehienez).\nc) Originaltasuna gaiari heltzeko orduan (10 puntu, gehienez).\nd) Eragin eta erakargarritasun bisuala (10 puntu, gehienez).\ne) Emakumeen parte-hartze aktiboa eta bi sexuen presentzia orekatua eta irudi plurala erakustea, estereotipo sexistak alde batera utziz (10 puntu, gehienez).\nZortzigarrena.– Saria ematea ebaztea, hautatutako pertsonei jakinaraztea eta sariari uko egitea.\n1.– Saiak emateko erabakia Ekonomia, Finantza eta Aurrekontuetako sailburuordearen ebazpen bidez hartuko da 2018ko maiatzaren 9a baino lehen. Egun horretan egingo da sariak emateko ekitaldia. Hautatu diren pertsonek eta boto gehien jaso dituen argazkiaren egileak oinarri hauetan ezarritako betekizunak betetzen dituztela egiaztatu ondoren egingo du bere aukeraketa epaimahaiak, eta hori hartuko du kontuan sailburuordeak ebazpena egiteko.\n2.– Lehiaketaren Facebookeko orrian jakinaraziko da sariak emateko hartutako ebazpena. Gainera, hiru irabazleei zuzenean jakinaraziko zaie, mezu pribatu bidez. Era berean, Administrazio Publikoen Administrazio Prozedura Erkidearen urriaren 1eko 39/2015 Legean ezarritako eran ere jakinaraziko zaie irabazleei eta Euskal Herriko Agintaritzaren Aldizkarian ere argitaratuko da.\n3.– Irabazleek saria onartzen dutela adierazi behar dute, III. eranskinean jasotako formularioaren bidez. Onarpen hori, era berean, lehiaketaren Facebook-eko orriaren bitartez mezu pribatu bat bidalita ere egin ahal izango dute. Saria onartze dutela adierazten ez badute, uko egiten diotela ulertuko da.\n4.– Saria jasotzeari uko eginez gero, arrazoia edozein dela ere, saridunak ez du bestelako ordainik jasotzeko eskubiderik izango. Uko eginez gero, puntuen hurrenkeran hurrengo dagoen argazkiari emango zaio saria.\n5.– Partaideek emandako datuetan akatsen bat baldin badago eta, horren ondorioz, haiek identifikatzea ezinezkoa bada, Eusko Jaurlaritzak ez du izango inolako erantzukizunik.\n6.– Izaera Pertsonaleko Datuak Babesteko 15/1999 Lege Organikoan aurreikusitako ondorioetarako, irabazleek saria onartzeak berekin dakar Eusko Jaurlaritzari baimena ematea sustapen honi lotutako edozein zabalkunde edo ekintza publikotan haien izenak eta abizenak erabil ditzan, baina horrek ez du sortuko sariaz aparteko bestelako ordainsaririk edo onurarik jasotzeko eskubiderik. Baimen horri ezezkoa emateak sariari uko egin beharra ekarriko du.\nEusko Jaurlaritzak esanbidezko adostasuna eskatuko dio saridunari, oinarri hauen III. eranskinean jasotako inprimakiaren bidez, zortzigarren oinarriko 6. atalean aurreikusitako ondorioetarako.\n1.– Sariak ekitaldi batean emango dira, eta irabazleek han izan beharko dute. Garaiz jakinaraziko zaie noiz eta non egingo den ekitaldia. Justifikatutako arrazoi bat dela eta joaterik ez badaukate, irabazleek beste pertsona bat izenda dezakete haien ordez saria har dezan ekitaldi horretan.\n2.– Sariak emateko ekitaldian, argazki finalista guztiak erakusketa-areto baten izango dira ikusgai, formatu fisikoan edo digitalean. Argazkien egileei jakinaraziko zaie zehazki noiz eta non erakutsiko diren argazkiak.\n3.– Saria emateko orduan, irabazlea adingabea bada, Eusko Jaurlaritzak esanbidezko adostasuna eskatuko die haren gurasoei edo legezko tutoreei, lehiaketako saria jasotzeko eta horrek berekin dakartzan betebeharrak betetzeko; horretarako, oinarri hauen V. eranskinean dagoen formularioa bete beharko dute.\nHamargarrena.– Saritutako argazkien jabetza.\n1.– Parte-hartzaileak, lehiaketara aurkeztu duen argazkiaren egile-eskubide guztien titular bakarra denez, erabateko erantzukizuna izango du aurkeztutako lanaren gain hirugarrenek eskubiderik ez izateko edo hirugarrenen batek irudi-eskubideen ondorioz jar ditzakeen erreklamazioen aurrean.\n2.– Saritutako lanen ustiapen-eskubideak Euskal Autonomia Erkidegoko Administrazio Orokorrari emango zaizkio, modu ez-esklusiboan, eta 3 urterako gehienez ere. Ustiapen-eskubide horiek saritutako lanak erreproduzitzeko, banatzeko, haien komunikazio publikoa egiteko, eraldatzeko eta egokitzeko baliatuko dira, lan horiek lehiaketa honekin lotutako zabalkunde jarduera publikoetan erabiltzeko.\nHamaikagarrena.– Betebeharrak eta erantzukizunak.\n1.– Lehiaketan parte hartzeak berekin dakar oinarri-arau hauek eta epaimahaiaren erabakia onartzea, bai eta Diru-laguntzen 38/2003 Lege Orokorreko 14.1 artikuluan ezarritako betebeharrak betetzea ere. Oinarri hauek (batzuk edo guztiak) ez direla onartzen adierazteak parte-hartzailea kanporatzea ekarriko du, eta horren ondorioz, administrazioa libre da parte-hartzaile horrekiko hartutako obligazioa betetzetik.\n2.– Facebookek ez du babesten, abalatzen edo administratzen inola ere lehiaketa hau. Eusko Jaurlaritzak baino ez du jasoko parte-hartzaileak Facebooken edo mezu pribatuen bitartez ematen duen informazioa, eta lehiatzailearen parte-hartzea izapidetzeko eta, irabazle suertatuz gero, sariaren berri emateko erabiliko du soilik.\nHamabigarrena.– Sariak errebokatzea eta itzultzea.\n1.– Emandako sariak errebokatu egingo dira, Euskal Autonomia Erkidegoaren Aurrekontu Orokorraren kontura emandako diru-laguntzen bermeen eta itzulketen jardunbide orokorra arautzen duen abenduaren 17ko 698/1991 Dekretuan edo hori ordezkatuko duen arauan, eta azaroaren 11ko 1/1997 Legegintzako Dekretuaren bidez onartutako Euskal Autonomia Erkidegoko Ogasun Nagusiaren Antolarauei buruzko Legearen testu bateginean aurreikusitakoaren arabera, baldin eta Diru-laguntzei buruzko azaroaren 17ko 38/2003 Lege Orokorraren 37.1 artikuluan aurreikusitako arrazoiren bat tarteko bada, eta, zehazki, oinarri hauetan ezarritako betebeharrak betetzen ez badira.\nLehiaketa honetan parte hartzeak ez du esan nahi ezin direla argazki berberak antzeko beste lehiaketa batzuetan aurkeztu, eta ez dago eragozpenik lan berberarengatik sariak edo aitorpenak jasotzeko.\nHamalaugarrena.– Datu pertsonalen babesa.\nIzaera Pertsonaleko Datuak Babesteari buruzko abenduaren 13ko 15/1999 Lege Organikoak xedatutakoa betez, eskabidean agertzen diren datuak Ogasun eta Ekonomia Sailaren «Ekonomia arloko ekimenen hedapena» izeneko fitxategian sartuko dira. Fitxategi hori Ogasun eta Ekonomia Sailaren eta Euskal Estatistika Erakundea eta Lehiaren Euskal Agintaritza erakunde autonomoen datu pertsonalen fitxategiei buruzko Ogasun eta Ekonomiako sailburuaren 2018ko otsailaren 6ko Aginduan dago araututa. Aldez aurretik, Datuak Babesteko Agentziari eman zaio horren berri, eta datuen segurtasun osoa bermatzeko behar diren segurtasun-neurriak ezarrita ditu. Fitxategiaren datuak, bestalde, ez zaizkie beste pertsona batzuei jakinaraziko, legeak bideratutako kasuetan izan ezik Datu pertsonalak babesteko indarrean dagoen araudiari jarraituz, datuak eskuratzeko, zuzentzeko, ezerezteko eta aurka egiteko eskubideak erabil daitezke. Horretarako, Ogasun eta Ekonomia Sailera jo beharko da: Donostia kalea 1, 01010 Vitoria-Gasteiz.\nBALDINTZAK BETETZEARI BURUZKO ERANTZUKIZUNPEKO ADIERAZPENA\nADIERAZTEN DU, «Non ikusten duzu Europa Euskadin?» argazki-lehiaketaren bigarren oinarrian jasotako ondorioetarako,\n– Amaren/aitaren edo tutorearen aldez aurreko baimena duela, lehiaketan parte hartzeko (*)\nLekua, data eta sinadura.\n(*) 18 urtetik beherako parte-hartzaileentzako ezinbestekoa.\neta telefonoa: ............................................\nESKATZEN DU parte hartzea «Non ikusten duzu Europa Euskadin?» argazki-lehiaketaren zazpigarren edizioan, eta lehiaketaren oinarriak onartzen ditu.\n– Lehiaketaren berri zer hedabideren bidez jaso duen.\n– Egun honetatik aurrera, zer komunikazio-bide erabiliko duen administrazioarekin:\nb) Posta bidezkoa.\nLekua, data eta sinadura\nADIERAZTEN DU, «Non ikusten duzu Europa Euskadin?» argazki-lehiaketaren 8.3 oinarrian jasotako ondorioetarako, ONARTU egiten duela saria.\nIZAERA PERTSONALEKO DATUEI BURUZKO BAIMENA\nSARIA JASOTZEKO BAIMENA (ADINGABEEN KASUAN BAKARRIK)\n.......................................................................................................................... adingabearen aita/ama/turore denak\nBAIMENA ematen dio «Non ikusten duzu Europa Euskadin?» argazki-lehiaketaren saria jasotzeko, eta adierazten du ezagutzen dituela lehiaketaren oinarriak eta oso-osorik onartzen dituela.


Joseba Azkarraga: ´Enpresa ekimen berriak ehuneko 7,8 areagotu ziren 2002a bitartean´ | EA - Eusko Alkartasuna\nHasiera » Gizartea » Joseba Azkarraga: ´Enpresa ekimen berriak ehuneko 7,8 areagotu ziren 2002a bitartean´\nJoseba Azkarraga: ´Enpresa ekimen berriak ehuneko 7,8 areagotu ziren 2002a bitartean´\nArgitaratua honek egina: Prentsa Bulegoa data Api 9, 2003 honetan: Gizartea\nNorberaren konturako lana nabarmen areagotu da azken urtean Euskal Autonomia Erkidegoan. Enpresa sortzailearen Eguna ospatzeko, gaur Donostian egindako ekitaldi batean, Justizia, Lan eta Gizarte Segurantza sailburuak azaldu duenez, 2002an, enpresa ekimen berriak aurreko urtean baino ehuneko 7,8 gehiago izan ziren.\nNorberaren konturako lanaren gehikuntza Gipuzkoan nabarmendu zen bereziki, bertan urtearen amaieran ehuneko 13koa izan baitzen. ´Lurralde hori gainerako lurraldeetatik bereizi zen enpresa-ekimen bati ekin zion emakume-kopuru handiagatik, 2001ean baino ehuneko 24,8 gehiago, eta horrek demostratzen du Gipuzkoako emakumeek beren irtenbide profesionala sortzeko duten interes handia´, erantsi du Joseba Azkarragak. Negozio berrien zati handi bat zerbitzu-sektorean kokatzen da.\nLan-arloko arduradunak adierazi duenez, ´aukerak hobeto aprobetxatzen dituzten eta zailtasunei eraginkortasun handienez aurre egiten dieten herrialdeak dira euren herritarren gogo sortzailea hobekien hartzen dutenak´.\nIldo horretan, Enplegua Sustatzeko Erakundeen Planak (2003-2006) enpresa ekimenei emango dien bultzada aipatu du Azkarragak. ´Berebiziko arreta jarriko dugu pertsonek enpresa sustapenerako baliabideak lortzeko benetan duten aukeran ´.\nAzken urteotan, Justizia, Lan eta Gizarte Segurantza Sailak enpresak sor ditzaketen langabetuei zuzendutako zenbait ekimen sustatu ditu, beroiek sentikortzeko, prestatzeko, orientatzeko eta diruz laguntzeko. ´Sustatzaile berriak laguntzeko, bultzatzeko eta prestatzeko, 2002an egindako 4,5 milioi euroko inbertsioaz ari gara´, azpimarratu du Joseba Azkarragak.\nGipuzkoan, 2.275 lagunek parte hartu dute programa horietan.


Testuinguru horretan, Family Zentrum erreferentziazko espazio gisa planteatzen da, Bizkaiko familiei laguntza eta babesa emateko, zerbitzu, proiektu eta jardueren katalogo batekin.\nEuropako Programen Zerbitzuarekin lotuta, Europa mailan balio erantsikoak eta erreferentzia adierazgarriak diren esperientziak identifikatu eta aukeratu ditugu; programak eta proiektuak ezagutzeko erreferentzia gisa erabil ditzagun, errepikatuz eta/edo erreferentzia garrantzitsuenak hartuz. Hala sortuko da Family Zentrumerako erreferentziazko ekipamenduak markatuko dituen mapa.\nEgokitasun, garrantzia, berrikuntza eta kalitate irizpideak eta kontsultatutako iturrien fidagarritasuna hartuta, eremu honetan 3 eta 5 erreferentziazko zentro jasoko dituen kokapen-mapa bat sortu dugu. Prozesu horrekiko paraleloan eta beti ditugun epeak eta baliabideak aintzat hartuta, feedbacka jasotzen ari gara Family Zentrumerako planteatutako proposamena koherentea den eta Europa mailako proposamenekin bat ote datorren jakiteko: bertako proiektuek, kolektiboetarako jarduerek, aholkularitza-prozesuak, espazio fisikoaren ezaugarriek Family Zentrumen hasierako proposamenarekin loturarik baduten jakin nahi da.\nHorretarako, edukien eta iturrien identifikazio, aukeraketa eta sistematizazio lanaz gain, prozesua optimizatzeko eta etengabeko elkarreragina, eraginkorra eta eragingarria ahalbidetzeko lanean ari gara, beharrezkoa denean proiektuaren Talde Eragilearekin koordinatuta, emaitza onak jaso ahal izateko.\nHorretarako, edukien eta iturrien identifikazio, aukeraketa eta sistematizazio lanaz gain, prozesua optimizatzeko eta etengabeko elkarreragina, eraginkorra eta eragingarria ahalbidetzeko lan egitea proposatzen da, beharrezkoa denean proiektuaren Talde Eragilearekin koordinatuta, emaitza onak jaso ahal izateko.\nErreferentziazko zentroak identifikatutakoan eta jardueraren inguruko lehen informazio maila lortutakoan, honako honetan egingo dugu aurrera: